
IN MEMORIAM Valeriu Florin Dobrinescu 


SI TOTUȘI 
UN ÎNVINGĂTOR... 


Ce păcat că sărbătorile sfârșitului de 
an ne-au răpit un om de excepție, un 
istoric de elită, un dascăl remarcabil, 
profesorul universitar doctor Valeriu 
Florin  Dobrinescu. Dispariţia sa 
reprezintă o pierdere grea pentru 
istoriografia românească. 

Aşa i-a fost hărăzit de soartă! 
Începutul și sfârşitul existenței sale pe 
acest pământ i-au fost marcate de cele 
mai mari zile de sărbătoare ale 
creștinătății. A văzut lumina zilei de 
Paștele anului 1943 (25 aprilie), în miros 
de pământ reavăn și de liliac, într-o 
comună din părțile Bărăganului, 
Ianca. Această lumină a început să se 
stingă treptat în zjlele de Crăciun ale 
anului 2003, în clinchet de clopoței şi de 
colinde. A închis pentru totdeauna ochii 
în noaptea geroasă de 27 spre 28 
decembrie, în Piteștiul său drag, vegheat 
de cele mai dragi rude și de cei mai 
devotați prieteni. A fost răpus, încet- 
încet, de o boală necruțătoare, care i-a 
provocat mari suferinţe, îndurate cu 
stoicism, demnitate și forță. Mulţi dintre 
cei apropiați, mulți dintre cei care l-au 
respectat și iubit l-au condus pe ultimul 
drum sau i-au trimis o floare pentru a-i fi 
așezată pe mormânt. 

Și-a găsit odihna veșnică la Piteşti, 
orașul unde a urmat studiile liceale, unde 
și-a început cariera la o catedră de liceu și 
a terminat-o la o catedră universitară, 
unde şi-a scris o mare parte din lucrările 
sale și unde a lăsat neterminate studiile 
începute. Căci marea sa pasiune a fost 
aceea de explorator meticulos și tenace al 
arhivelor românești și străine (îndeosebi 
americane, franceze și britanice), din 
bogăția cărora s-a adăpat constant şi a 
dat consistență forței sale de creaţie. Ca 
istoric s-a format în centrul universitar de 
la laşi, unde și-a făcut mai întâi studiile 
sub îndrumarea unor profesori de 
excepție. Din 1971 până în 1995 a lucrat 
ca cercetător Ştiinţific la Institutul de 
Istorie şi Arheologie „A.D. Xenopol” şi 
apoi la Centrul de Istorie şi Civilizație 
Europeană - Filiala Academiei Române 
din lași. Din 1996 a părăsit vechea 
capitală a Moldovei, continuându-și sau 





mai bine zis împărțindu-și activitatea 
didactică și științifică între Universitatea 
din inima Olteniei — Craiova și în cea din 
zona de reședință a Brătienilor — Pitești. 

În familia istoricilor s-a detașat 
printr-o muncă stăruitoare, 
manifestând o continuă dorință de 
autoperfecţionare și o modestie mai puțin 
întâlnită la români. A lucrat permanent 
cu o exemplară seriozitate şi probitate 
ştiinţifică și a făcut proiecte cu bătaie 
lungă, Chiar și atunci când boala îl 
măcina vizibil, ascunzându-și suferința 
sub un zâmbet discret și cald sau printr-o 
autoironie fină. A luptat din răsputeri cu 
soarta ce i-a fost potrivnică, sperând tot 
timpul să învingă. 

Și totuși a învins! 

A învins pentru că a lăsat în 
patrimoniul istoriografiei românești o 
operă remarcabilă, concretizată în 22 
de volume de autor, 17 editări sau 
coordonări de volume, 54 de colaborări 
la volume și peste 250 de studii și articole 
publicate, participări cu comunicări la 
peste 300 de manifestări științifice 
interne și internaționale. Pe drept cuvânt, 
reputatul academician Florin 
Constantiniu îl considera pe Valeriu 
Florin Dobrinescu, în volumul omagial 
dedicat aniversării a șase decenii de viaţă, 
ca fiind „istonicul cu cea mai bogată 
producţie de carte, iar cine îl cunoaşte 
personal pe deţinătorul acestui record știe 
că el este un sfânt al muncii”. Opera sa 
istoriografică i-a fost răsplătită cu diverse 
premii, fie de Academia Română 
(Premiul „Nicolae Iorga”, 1990), fie de 
Revista de Istorie Militară (șapte premii: 
1992, 1994, 1995, 1996, 1997, 199, 
1999), fie de Muzeul Judeţean Vrancea 
(Premiul „Savel Rădulescu”, 1998). Și pe 
plan internațional i-a fost recunoscută 
activitatea științifică, fiind ales membru 
al Comisiei de Istorie a Raporturilor 
Internaționale (Milano — Italia), al 
Asociaţiei Istoricilor Americani şi al 
Asociaţiei Amicilor Arhivelor 
Diplomatice Franceze. 

A învins pentru că a lăsat în urmă 
discipoli, mai ales în rândul tinerilor, 





cărora le-a împărtășit cu generozitate din 


cunoștințele sale, 1-a ocrotit și i-a 
îndemnat să se perfecţioneze. S-a simţit 
totdeauna bine în mijlocul studenţilor și 
al doctoranzilor săi la universitățile din 
Iași, Craiova și Pitești. A îmbinat cu 
ușurință și talent vocaţia de cercetător cu 
aceea de profesor. 

M-am numărat printre cei care au avut 
şansa de a elabora teza de doctorat sub 
atenta îndrumare a profesorului 
Valeriu Florin Dobrinescu, 
cunoscător rafinat și în egală măsură 
analist de politică externă și de relații 
internaţionale. Personal, îi sunt 


profund recunoscătoare pentru 
imboldul, sprijinul și sugestiile acordate 
cu generozitate pe parcursul derulării 
întregului demers științific. 
Schimburile de idei și informații pe care 
le-am avut de-a lungul timpului cu 
profesorul şi omul Valeriu Florin 
Dobrinescu mi-au fost și îmi sunt. în 
continuare de un real folos. 

A învins — și nu în ultimul rând — 
pentru că a lăsat în urma sa trei copii 
minunați, cărora le-a dat o zestre 
prețioasă: un nume de rezonanță şi o 
valoroasă bibliotecă, meticulos 
ordonată. 

Dumnezeu să-l odihnească în pace! O 
pace asemenea sufletului său blând, 


iertător și generos! 


Dr. MARIA GEORGESCU 

DIVIZIA 3 INFANTERIE -— 
FORŢĂ DE INTERVENŢIE 
PENTRU LICHIDAREA REBELIUNII 
LEGIONARE DIN IANUARIE 1941 


Având în componenţa sa regimentele 1 Vânători, 4 
Dorobanţi Argeș și O Artilerie dislocate în Piteşti și 30 
Dorobanţi cu cazarma în Câmpulung Muscel, Divizia 3 
Infanterie comandată de generalul Ion Boiţianu a 
primit ordin la începutul lunii decembrie 1940 să se 
deplaseze în București. Efectivele sale totalizau 107 
ofițeri, 66 subofițeri și 3.039 trupă. Această acţiune 
marca începutul măsurilor luate de către generalul Ion 
Antonescu, conducătorul statului, pentru lichidarea 
mișcării legionare și a oricăror alte acţiuni cu caracter 
anarhic ȘI antistatal ce ar fi putu aduce grave prejudicii 
țării, ce avea nevoie atunci, mai mult ca oricând, de 
stabilitate internă. 

Opţiunea generalului Antonescu pentru Divizia 3 
Infanterie nu a fost întâmplătoare. Născut la Pitești, 
fost comandant al acesteia, cunoștea bine valoarea 
corpului de cadre și se bucura de simpatia lor. Pe de 
altă parte, regulamentele militare nu recomandau 
folosirea unităţilor militare pentru reprimarea 
mișcărilor de stradă în localităţile unde își aveau 
garnizoanele de reşedinţă. 

Zona de intervenţie a diviziei a fost împărţită în două 
sectoare: Nord și Sud despărțite de linia de 
demarcaţie: șoseaua Titu-Bolintin — bulevardul Regele 
Carol al II-lea — bulevardul Regina Elisabeta — 
bulevardul Regele Carol I -— Calea Moșilor — 
bulevardul General Lambru — Șoseaua Colentina — 
Afumaţi. 

Sectorul de Nord era comandat de colonelul Arhip 
lon. Aici acționau Regimentul 1 Vânători și 4 
Dorobanţi. În sectorul de Sud, comandat de colonelul 
Petre Antonescu, acţiona Regimentul 30 Dorobanţi 
Muscel. In rezerva diviziei au fost date Regimentul de 
Gardă Călare, Batalionul 1 Infanterie Uşoară și 
Batalionul 1 Care de Luptă. Punctul de comandă al 
diviziei s-a aflat în cazarma Regimentului 3 Cat 
din Capitală. 

Cu un puternic eșalon de forţe trebuia să se intervină 
în interiorul Capitalei și să se pună stăpânire pe 
clădirile principalelor instituții dacă acestea s-ar fi aflat 
sub controlul rebelilor. Al doilea eşalon urma să 
acționeze la periferie și în comunele suburbane cu 
misiunea de a bloca intrările în Capitală și de a 
interzice deplasările spre centru în situaţia în care ar fi 
izbucnit conflicte armate. 

Toate unitățile staționau în cantonamente de alarmă, 
gata să intervină în orice moment. Dispozitivul și 
misiunile acestora s-au modificat de mai multe ori pe 
timpul rebeliunii, în funcție de schimbările intervenite 
în raportul de forţe și noile unităţi de sprijin date. 


3 Lt. col. dr. CORNEL CARP 


Prima misiune primită și executată de către divizie, a 
fost demonstraţia de forță din ziua de 21 ianuarie. În 
urma Ordinului nr. 10.444/20 ianuarie dat de 
Comandamentul Militar al Capitalei, unităţile s-au 
deplasat în marș pe coloane în Piaţa Victoriei. Aici, 
generalul Constantin Sănătescu, nou numit în funcţia 
de comandant al Comandamentului Militar al 
Capitalei, a primit raportul şi a ţinut o scurtă cuvântare. 
Au urmat intonarea imnului regal șI manifestații de 
adeziune pentru generalul Antonescu, conducătorul 
statului. 

Având în vedere deteriorarea situaţiei în noaptea de 
20/21 ianuarie și informațiile sosite la comandamentul 
diviziei referitoare la bande înarmate de legionari care 
terorizau și jefuiau populaţia din cartierele Calea 
Călărași, strada Lucaci, Calea Văcărești şi Dudești, o 
parte din trupele diviziei au intrat în dispozitiv de luptă. 

Dimineaţa zilei de 21 ianuarie a fost marcată de 
acțiuni în forță ale legionarilor. Coloane de muncitori 
s-au deplasat la sediul legionar de pe strada Roma. Aici 
a fost adus tot armamentul ridicat de la Prefectura 
Poliţiei și Siguranța Generală în scopul realizării în 
această zonă a unui puternic centru de rezistenţă. 

Alexandru Ghica, directorul general al poliţiilor, 
demis cu o zi în urmă de către Antonescu, ajutat de 
comandanții legionari Trifa, Găină şi Cutzamina, 
conduceau din clădirea Siguranţei Generale a Statului 
acțiunile rebelilor la nivelul Capitalei și al întregii țări. 

Constantin Maimuca, ajutat de inspectorul Baciu, 
aflaţi în același sediu, centralizau informaţiile și ţineau 
legătura cu celelalte centre legionare din ţară. 

Până la ora 13,00 au fost ocupate de către grupuri de 
legionari înarmaţi clădirile unor importante instituţii, 
precum Prefectura Poliţiei, Primăria Sectorului 
Albastru, Casa Verde, localuri ale unor ministere. O 
situație deosebit de gravă s-a creat în momentul 
ocupării cazărmii Gardienilor Publici, aflată în spatele 
Palatului Președinției Consiliului de Miniștri. Aici se 
aflau doar Jandarmii din serviciul de gardă, existând - 
pericolul de a fi ocupat de cei aproximativ 700 de 
legionari care îl asediau. 

În dimineaţa aceleiași zile, din ordinul generalului 
Antonescu, Comandamentul Militar al Capitalei a emis 
o ordonanță prin care se interziceau întrunirile publice, 
iar posesorii de arme erau somaţi să le depună imediat. 
Tot atunci, Regimentul 30 Dorobanţi Muscel a primit 

ordin să completeze efectivele aflate la Poştă și Palatul 
Telefoanelor. 

La ora 16,00 generalul Constantin Sănătescu a 
ordonat să se execute imediat dislocarea tuturor 
forțelor pregătite pentru intervenție, în următorul 
dispozitiv: 

- Regimentul 1 Vânători cu: 

- B. 1 la Preşedinţie; 
- B. 2 la Atelierele Griviţa; 
- B. 3 la Institutul Militar. 
- Regimentul 4 Dorobanţi Argeș cu: 
- B. 1 la Preşedinţie; 
- B. 2 la Târgul Moşilor; 
- B. 3 la Statuia Pache. 
- Regimentul 30 Dorobanţi Muscel cu: 
-1Cp./B.1lşilCp./B.3 la Preşedinţie; 
- B. 2 la Cimitirul Bellu; 
- B. 3 (-1 Cp.) la Parcul Carol. 

Celelalte efective ale regimentului se aflau deja 
dislocate în dispozitiv la Poştă și Palatul Telefoanelor. 

- Regimentul de Gardă Călare cu 1 divizion la 

Preşedinţie; 

- Regimentul 21 Infanterie cu 1 batalion la 
Preşedinţie; 

- Batalionul 1 Infanterie Uşoară cu: 

- 1 Cp. la Siguranţa Statului; 
- 1 Cp. la Prefectura Poliției; 
- 1 PI. la Garajul Zoe Râmniceanu. 
- Batalionul 1 Care de Luptă cu: 
- 8 tancuri la Preşedinţie; 
- 2 tancuri la Ministerul Apărării; 
- 5 tancuri la Comandamentul Capitalei; 
- 7 tancuri la Tribunalul București; 

A - 9 tancuri în cazarmă. 

In seara aceleiași zile s-au mai trimis gărzi la uzinele 
„Lemaitre” şi „Grigore Alexandrescu”. 

Lupte înverşunate ale forțelor de ordine cu grupuri 
mari de rebeli s-au dus la Prefectura Poliţiei Capitalei 
și la cazarma Gardienilor Pubhci. S-a tras la început 
foc de avertisment cu muniţie de manevră, după care s- 
a folosit muniţie de război ca urmare a violentelor 
riposte ale legionarilor. S-a folosit în mod deosebit 
armamentul automat individual şi de pe tancuri. 
Legionarii au beneficiat de avantajele pe care le 
ofereau clădinle ocupate unde erau baricadaţi. La 
cazarma Gardienilor Publici, legionarii au reușit să 
captureze un tanc pe care l-au folosit ulterior pentru 
apărarea clădirii. 

La ora 21,00 s-au primit la comandamentul diviziei 
ordinul Marelui Stat Major nr. 28.687 și Decretul-lege 
de militarizare a unor instituții și întreprinderi de stat și 
particulare. Conform acestui ordin, s-au trimis gărzi 
(Ordinul nr. 33.370) la Societatea Română Atelierul 
Peschl şi Societatea Comunală a framvaielor 
(Regimentul 4 Dorobanţi), de Radio-Difuziune 
(Regimentul 1 Vânători), Societatea „Lemaitre” și 
Intreprinderea „Grigore Alexandrescu” (Regimentul 
30 Dorobanţi - Muscel). 

Pe timpul nopţii s-au luat toate măsurile 


organizatorice să se treacă cu toate forțele la acţiuni 
militare pentru lichidarea rebeliunii. 

În dimineaţa zilei de 22 ianuarie rebeliunea a atins 
apogeul desfășurării sale. Pe timpul nopţii, speculând 
lipsa de combativitate a unităţilor militare (care nu 
primiseră ordin să acţioneze), legionarii au transformat 
clădirile ocupate în puternice centre de rezistență. S-au 
mobilizat muncitorii de la Societatea de Tramvaie și 
Societatea  „Distribuţia” aparținând .Uzinelor 
Comunale București, cu ajutorul cărora s-au baricadat 
cartiere întregi cu mașini, tramvaie și autocisterne 
încărcate cu benzină, gata să fie incendiate în situația în 
care armata ar Îi atacat cu tancuri. 

Regimentul 30 Dorobanţi Muscel a fost atacat de 
grupuri masive de legionari la Palatul Telefoanelor și 
în Piaţa Teatrului Naţional. La ora 21,00 un mare 
număr de rebeli, mobilizați de discursurile incendiare 
ținute, la o tribună improvizată, în fața Teatrului 
Naţional, de către Moise Groza, comandantul Corpului 
Muncitoresc Legionar, și Radu Gyr, directorul 





| Pa | 

Coloane de preoţi legionari defilând în faţa Universităţii, la 

statuia lui Mihai Viteazul, în acordurile „Sfintei tinereţi 
legionare”, 6 octombrie 1940. 

Teatrului Naţional, au atacat Palatul Telefoanelor, 
sprijiniți de un puternic foc de mitraliere executat de pe 
clădirile învecinate. Schimburi de focuri s-au dat pe 
întreg parcursul nopții, militarii reușind să ambhileze 
toate atacurile legionarilor. Dimineaţa s-au găsit în 
împrejurimile Palatului opi morţi și un rănit grav din 
rândul legionarilor. Trupa nu a suferit pierden. 

Același regiment a trimis subunități în Piaţa Vama 
Poștei, ocupând străzile din jurul clădirii Prefecturii 
Poliţie: Capitalei. In urma altercaţiilor cu grupurile de 
manifestanți din rândul cărora se executa foc asupra 
militarilor, s-a tras în plin, fiind ucise șase persoane. În 
jurul orei 12,00 a sosit un grup de militari germani în 
frunte cu un colonel, care i-au determinat pe legionarii 
aflați în clădire să se predea, aceasta: fiind pusă 
începând cu ora 12,00 la dispozitia generalului Mitrea, 
comandantul Poliţiei Capitalei. 

Subunităţile Batalionului 1 Infanterie Ușoară, la 
ordinul expres al lui Antonescu, au acţionat pentru 
capturarea și dezarmarea a două cuiburi de rebeli aflate 
în casele Elena Lupescu și Malaxa. Aici s-au folosit 
cinci tancuri cu ajutorul cărora s-au anihilat rapid 

grupurile care au opus rezistență, îndeosebi în casa 
Malaxa. 

Pe fondul unor acţiuni ale rebelilor din ce în ce mai 
lipsite de intensitate, s-a trecut la acțiuni de curăţare a 
zonelor unde s-au dat lupte, pentru împrăștierea 
manifestanţilor. 

În aceeași zi, coloane motorizate germane au făcut o 
demonstraţie de forță pe străzile Capitalei în sprijinul 
generalului Antonescu, anulând orice speranță a 
legionarilor. 

Ordonanţa emisă în seara zilei de 23 ianuane de 
către Comandamentul Militar al Capitalei anunţa că 
dezordinile încetaseră și armata controla situația pe 
deplin. 

Luptele au continuat însă, în zilele de 24, 25 și 26 
ianuarie, nemaiavând amploarea din zilele precedente. 

S-au intensificat acţiunile de propagandă în rândul 
ostașilor, difuzându-se prin diverse căn știri false, cu un 
conţinut aberant: „Orașul Cluj a fost cedat de România 
Ungariei și trebuie eliberat”, „Jidanii au declanșat 
revoluţia și legionarii acționează împotriva lor”, 
„Armata a atacat pe legionari”, „Generalul Antonescu 
s-a unit cu comuniștii” etc. O importanță deosebită a 
avut-o, cel puțin pentru o perioadă, controlul 
legionarilor, încă de la începutul rebeliunii, asupra 
posturilor de radio din București, Băneasa și Bod. 

Comandamentul Militar al Capitalei și Divizia 3 
Infanterie au primit ordin în jurul orei 10 de la 
Președinția Consiliului de Miniștri să pună în aplicare 
Planul de acţiune. Generalul lon Antonescu, care 
preluase personal comanda unităților militare aflate în 
dispozitiv, a ordonat să se reducă pe rând rezistenţa 
rebelilor, începând cu cazarma Gardienilor Publici, 
unde se afla cea mai importantă grupare de forțe 
legionare. La ora 10,45 generalul Constantin 
Sănătescu, însoțit de un procuror militar, a făcut 
somaţiile legale pentru predarea și părăsirea cazărmii. 
Neprimindu-se răspuns, s-a trecut la atac. Legionarii au 
răspuns cu focul tuturor categoriilor de armament, 
inclusiv cu tunul de pe tancul capturat cu o zi înainte. 
La puţin timp s-a atacat cu tancurile care au distrus mai 
întâi tancul capturat de rebeli. Timp de 5-10 minute s- 
a tras asupra clădirii, inclusiv cu aruncătoare de mine. 
Luptele au durat până la ora 11,47, când ultima 
rezistență din clădire a cedat și rebelii s-au predat în 
masă. 

Cucerirea cazărmii Gardienilor Publici a reprezentat 
un succes deosebit, legionarii fiind îndepărtați din 


apropierea clădirii Președinției Consiliului de Miniștri, 


obiectiv strategic de cea mai mare importanţă, de unde 
se coordonau acțiunile militare de represiune la nivelul 
Capitalei și al întregii ţări. 

Lupte deosebit de violente s-au dat la sediul legionar 
de pe strada Roma, unde au acționat militarii din 
Regimentul 1 Vânători. Acestea au continuat şi pe 23 
ianuarie, scăzând în intensitate abia a doua zi, când 
importanta grupare legionară din această zonă s-a 
predat. 

Pe 24 ianuarie, se mai duceau lupte la Casa 
Studenţilor din Calea Plevnei, Facultatea de Drept, 
clădirea ziarului „Monitorul Oficial”, a ziarului 
„Universul” şi la Universitate. De asemenea, erau 

semnalate grupuri mari de legionari la Biserica „Ilie 


Gorgani”, unde se aflau trupurile unor legionari morți. 

In diverse cartiere din Capitală populaţia semnala 
comandamentului diviziei bande de legionari care 
jefuiau, incendiau, provocând mari dezordini. Militarii 
surprinși izolaţi erau dezarmaţi și dezbrăcaţi de efecte. 
Un oribil asasinat s-a produs pe strada Dudești, unde 
doi ostași din Regimentul 29 Infanterie au fost 
dezarmați de legionari, care i-au stropit cu benzină și 
le-au dat foc, arzând de vii. 

Nu este lipsii de interes să remarcăm faptul că în 
toată această perioadă atât Poliţia, cât și Jandarmeria 
și-au abandonat total atribuțiile, îngreunând mult 
acțiunile Armatei, care a fost nevoită să preia 
desfășurarea acțiunilor specifice acestora. 

Incepând cu 25 ianuarie, pe măsură ce noi unități au 
intrat în dispozitiv cu misiunea de menţinere a ordinii, 
părți din unităţile Diviziei 3 Infanterie au fost retrase la 
periferia Capitalei. In urma descinderilor făcute în 
această zonă la unele cuibuni legionare s-au găsit 
imense cantități de bunuri furate: bani, bijuterii, 
baloturi de stofe, blănuri, alimente, arme. Aceste 
bunuri au fost inventariate și s-a început redistribuirea 
lor celor păgubiţi. 

Pe parcursul acestor zile, când Divizia 3 Infanterie s- 
a aflat în centrul evenimentelor, și-au pierdut viaţa 21 
de ofiţeri, subofițeri și soldați, în timp ce alți 53 au fost 
grav răniți. Pentru cei decedați s-au organizat funeralii 
naționale. Cei răniți, precum și familiile celor căzuţi în 
lupte și urmașii acestora au fost împroprietăriți cu 
pământ. Un mare număr de ofiţeri, subofițeri și soldați 
au fost decoraţi cu ordine și medalii sau înaintați în 
grad. 

Unităţile Diviziei 3 Infanterie au mai fost menținute 
o scurtă perioadă de ump în Capitală, după care s-au 
reîntors în garnizoanele de reședință, misiunea lor fiind 
considerată încheiată. 

Din punct de vedere militar, decizia de aducere a 
Diviziei 3 Infanterie din judeţul Argeș în București în 
scopul lichidăru rebelhunu legionarilor s-a dovedit a fi 
inspirată. 

Ordinea și disciplina cu care s-a acţionat au 
compensat o serie de deficiențe privind modul de 
acțiune și insuficienta pregătire a militarilor privind 
ducerea luptei în localităţi, precum și cele cauzate de 
lipsa din dotare a unor categorii de armament specifice. 

Merită a fi subliniată raţiunea de care au dat dovadă 
atât militarii, cât și comandanții acestora, care au evitat 
cât au putut să transforme Capitala într-o baie de sânge, 
numărul victimelor fiind limitat în raport cu anvergura 
confruntărilor dintre beligeranți. 

Din punct de vedere politic, evenimentele au avut o 
dublă semnificaţie: au marcat eliminarea definitivă a 
Mișcării legionare din viaţa pohtică a ţări, aducând, pe 
de altă parte, grupării antonesciene acel plus de 
recunoaștere și încredere ca element justificativ în 
vederea instaurării dictaturii militare, considerată a fi 
singura soluție pentru a salva ţara, în situația deosebit 
de complexă în care se găsea atât pe plan intern, Cât și 
internațional. 

SCRISORI INEDITE DIN CORESPONDENŢA 
MARTHEI BIBESCU 


În vremurile când cu indulgență putem vorbi despre feminism și 
asta într-un spațiu european unde nu multe erau doamnele care se 
aflau în centrul atenției, depășind spațiul privat spre cel public, 
alături de Elena Văcărescu, regina Maria, o regăsim și pe Martha 
Bibescu (1890-1973). 

Personalitate întru totul deosebită, fără a se strădui prea mult în 
acest sens, îndrăznim a spune că în mod natural s-a aflat printre 
primele femei emancipate din România. 

- Prinţesa a fost o prezenţă scânteietoare, în egală măsură admirată, 
detestată de o societate românească ce nu-și depășise condiția 
începutului de veac XX: iubită și de Kronprinz-ul Germaniei (iubire 
ce a făcut multă vâlvă în 1909-1910, a căror corespondenţă care a 
continuat şi după începerea războiului a arătat cât de intime le-au 
fost legăturile), și de colonelul Christopher Birdwood Thomson, 
chipeșul atașat militar englez de la București, admirată de Czernin, 
ministrul austriac de la București, de Isvolski, ambasadorul rus de la 
Paris, de regina Maria și Eliza Brătianu, de regele Ferdinand și Ionel 
Brătianu, nu mai puțin de Marcel Proust sau Paul Claudel, invidiată 
de Elena Văcărescu și de Anne de Noailles (Ana Brâncoveanu). Ca 
prințesă, ştia să fie franțuzoaică în Franța, englezoaică în Anglia, 
româncă în România. 

Caracteru-i controversat a făcut ca fiecare s-o vadă și s-o 
cunoască prin propria experiență, ceea ce l-a determinat pe I.G. Duca 
să noteze: „Oricare ar fi defectele Marthei B., scăderile ei de pe urma 
cărora a făcut atâtea greşeli, un lucru este de netăgăduit: această 
femeie are o inteligență reală și în raporturile de fiecare zi cel mai 
plăcut caracter ce poți închipui. Veșnic bine dispusă, știind ca 
nimeni să petreacă de pe urma vieții ce se desfășoară în jurul ei, 
privind cu un scepticism ironic slăbiciunile omenirii și privind 
mereu ca un om și aproape bărbătesc marile ciocniri de idei și de 
“interese din vremurile noastre”!, Câtă dreptate avea regina Maria 
când cu sinceritate spunea: „Da, recunosc că Martha Bibescu e plină 
de cusururi, dar viața fără ea ar fi mai puțin agreabilă”, iar Zoe 
Cămărășescu în Amintirile sale a pus punctul pe i, concluzionând: 
„Așa cum a fost, cu defecte mari, cu scăderi supărătoare de caracter, 
ar fi nedrept să nu 1 se recunoască meritele, printre care și acela de a 
fi... irezistibilă” 

Familarizată cu războiul, căci începând din 1916 Martha 
Bibescu a condus un spital pentru răniți la București, unde a rămas 
sub ocupație germană, a servit drept prețioasă sursă de informaţii 
pentru Guvernul român refugiat la Iași. Zoe Bengescu, fiică a uneia 
dintre doamnele de onoare ale reginei Elisabeta și nepoată a lui Titu 
Maiorescu, nota la 1 noiembrie 1918: „La spital am fost foarte 
îngrijorate în ultimele zile din cauza arestării Marthei Bibescu, 
directoarea noastră. Pare o afacere misterioasă [...]. Este o mare 
comediantă. Două lucruri sunt certe — e foarte frumoasă și foarte 
inteligentă, restul depinde de timp, de împrejurări [...). Părea destul 
de neliniștită la plecare'?. „Frumoasă cum era, cu basmaua legată 
sub bărbie, după modelul sistriţelor rusoaice, cu pelerina albastră 
drapată pe umeri, peste care se desena crucea roșie pe fond alb, 
sprijinită pe un baston, veșnic însoțită de una din călugărițele 
noastre, Martha era o cunoscută figură a Bucureștiului ocupat. La 
spital învățase să anestezieze cu cloroform. Se îngrijea de moralul 

răniților și în paralel ducea o politică personală vizitând oamenii pe 
care putea să-i servească într-un fel sau altul, amețind pe toți bătrânii 
cu farmecul ei, aceia care aveau un cuvânt de spus în împrejurările 
de atunci, pe care i-a uitat cu totul când lucrurile s-au schimbat”. 

Ea nu a fost numai martora acestor evenimente cruciale (primul 
război mondial și actul reîntregirii — „ziua cea mai plăcută din 
calendarul personal”, cum avea să noteze peste ani), ci și o 
participantă activă la desfășurarea lor. „Ea nu mai este o ființă 
neștiutoare, căreia i se fac doar complimente, genul acela de 
frumuseţe feminină care trece ca un fluture colorat pe deasupra 
realității, implicându-se direct.” 

După trei decenii, maturizată și luându-și rolul în serios, iat-o 
pe Martha Bibescu în ipostaza personificată de regina Elisabeta și 
regina Maria, și anume de mamă a ostașului român, de data aceasta 
în campania contra bolșevismului, când nu putea rămâne insensibilă 
la mărturisirile nepotului său, Matei Basarab Brâncoveanu, despre 
realitățile dramatice trăite alături de camarazii săi din Regimentul 3 
Artilerie Grea;. 

Inedita corespondență constă în două scrisori expediate 
comandantului Regimentului 3 Artilerie Grea, locotenent-colonelul 
Iosif Georgescu, aflat în Crimeea, și răspunsul acestuia. La prima 
scrisoare expediată de Martha Bibescu de la Mogoșoaia, la 25 
octombrie 1941, nu a primit răspuns în timp oportun, prin urmare 
reluând epistola în termeni asemănători la 1l noiembrie 1941, 
exprimându-și nedumerirea în ceea ce privește întârzierea 
răspunsului. Este lămurită de scrisoarea din 20 noiembrie 1941 
expediată din Crimeea de către destinatarul celor două scrisori, 
locotenent-colonelul Josif Georgescu. Toată corespondenţa se referă 
la donația făcută de prințesă militarilor români aflați pe frontul din 
Crimeea, după cum vom vedea nu prea consistentă, însă nu trebuie 
să vedem decât gestul cu valoare de simbol, daruri mai mult ca sigur 
determinate de povestirile nepotului său Matei Basarab 
Brâncoveanu. De obiectele expediate în linia întâi au avut bucuria de 
a se folosi oameni simpli, de la trupă, unii dintre ei scoși din 
anonimat de semnăturile de primire date într-un tabel întocmit de 
comandantul Divizionului 52 Artilerie Grea: sergentul Gheorghe 
Neacșu a primit o pereche de mănuși de lână, fruntașul Ion P. 
Tudorache a primit o flanelă de lână, iar soldaţii. Nicolae Mirică, 
Spirea Dincă, Florea Alexandru, Jianu Manole, Constantin Ioan și 
Ilie Simu au primit câte o flanelă, mănuși și ciorapi de lână. 


llon Bulei, Introducere la Martha Bibescu, Jurnal 1915, Editura 
Compania, București, 2001, pag. 5 

2 Cristian Popișteanu, Istoria clipei, Editura Albatros, București, 1984, pag. 
168 

3 Zoe Cămărășescu, Amintiri, Editura Virtruoiu, București, pag. 356 

4 lon Bulei, op. cit, pag. 6______ 

5 Centrul de Studii și Păstrare a Arhivelor Militare Istorice „General Radu 
Rosetti” Pitești, fond Divizionul 52 Artilerie Grea, f. 481-486. 





Ă Înaltă Doamnă, 

Inapoiat de pe front după o absenţă de 12 zile, am găsit așteptându- 
mă distinsele Dvs. rânduri. 

Voiam tocmai să vă comunic, că până la această dată pachetele 
frimise prin grija şi înalta Dvs. bunăvoință, nu au sosit, când curierul 
îmi anunță sosirea poștei cu un pachet pe adresa mea. 

25 octombrie 194] 
Domnule colonel, 

Nepotul meu Matei Basarab Brâncoveanu, care a avut cinstea să servească în Regimentul 3 


i Artilerie Grea sub ordinele Domniei Voastre, mi-a împărtășit dorința sa ca să-mi iau sarcina de 
îi nașă față de camarazii săi de front, de cari s-a despărţit cu atâta mâhnire şi pe cari gândul său nu- | 
i i poate părăsi până la reîntoarcere, pe care o dorește din tot sufletul său. | 


Elevul sergent al Domniei Voastre, Domnule Colonel, mi-a povestit atât de mult despre 


i: bunătatea Domniei Voastre părintească față de ostașii voştri, încât am decis, după sfatul său, să ÎL 
vă scriu direct pentru a vă comunica dorința mea de a trimite în curând o primă serie de pachete 
(vreo zece deodată), conținând îmbrăcăminte caldă pentru soldații de sub comanda Domniei 
i Voastre. Vă rog să binevoiţi, la primirea acestei scrisori, să-mi spuneți dacă pachetele au sosit 
; complete şi neatinse şi dacă conţinutul lor este de bun de folos. Voi trimite pachetele pe adresa 
Domniei Voastre. Orice observaţie despre această primă încercare de a împlini dorința nepotului 
'meuva fi bine primită de mine. Voi trimite apoi altă serie de pachete, ținând seamă de observaţiile 
i ce aţi putea să mi le faceţi. Scopul meu este de a veni în ajutor, împreună cu copiii mei și cu alte 
i rude, camarazii lui Matei, aducându-le această dovadă că cei de-acasă se gândesc cu duioşie la 
i apărătorii Neamului, încercând câtuşi de puţin să le încălzesc inima și totodată să aducă 
i mulțumire sufletească bunului lor Comandant. 


Împreună cu rugăciunile înălțate spre Domnul pentru ocrotirea Domniei Voastre în primejdia 
de toate zilele — şi cu urările mele de isbândă şi mai departe — vă rog să primiţi, Domnule Colonel, 


încredințarea sentimentelor mele cele mai alese. 


5 unități pachetele, cu ordinul să le dea numai oamenilor de trupă, 


1] noiembrie 1941 
Mult stimate Domnule Colonel, 


pie eee Martha Bibescu 


Conform dispoatinila primite, c am m împărțit comahdaiilor de 





i] soldati, caporali și sergenţi. 


Am fost adânc mișcată de rugămintea ce mi-a făcut-o iubitul meu | 


i nepot Matei Basarab Brâncoveanu, arătându-mi grija părintească ce | 


o purtați soldaților viteji de sub comanda Domniei voastre în | 


i depărtările Mărei de Azov. 


De aceea v-am scris, arătându-vă că voi face o primă încercare 


conținând următoarele: 1 pull-over de lână, 1 pereche ciorapi de ; 


lână, ] pereche mănuși de lână, de fiecare pachet, adică de zece ori îi 


atâta. 


Pentru ca acest bun, venit sub forma unui dar frumos și util, din 

"| partea uneia dintre cele mai bune românce, să nu se irosească, am 

i hotărât, și vă rog să nu îmi luaţi în nume de rău, să fie înregistrate 
ii asupra unităţilor, putând astfel păstra controlul existenţei lor. 

| Bucuria noastră a tuturor a fost nespusă de la comandant și 


până la soldat. Darul Dvs. ne-a arătat că deși ia mii de kilometri de 


ide a vă trimite ceva îmbrăcăminte caldă pentru „băieţii” voştri, ) 
camarazi iubiţi ai nepotului meu, şi neștiind dacă aţi primit | 
scrisoarea mea, vă arăt încă odată prin aceasta că v-am trimis astăzi | 
1] noiembrie 1941, prin bunăvoința Ministerului Aerului şi anume Îi 
prin marea amabilitate a Maiorului Olteanu din Aviaţie, zece pachete | 
prin avion „Lares”, plecând din București mâine 12 noiembrie, ! 


1 patrie, nu suntem uitaţi, şi cei rămași acasă sunt cu gândul, inima şi 
fapta la noi. 


1  Noiceideaici, ne vom strădui din toate puterile noastre să bine 


merităm atenţia alor noștri și ai țărei, și să ducem mai departe faima 
de Român chiar de va trebui să trecem și să ne batem peste mări și 


țări, în interesul neamului nostru; iar cei de acasă să se poată mândri | 


spunând: „Am și eu cu ei — un frate — un tată sau un fiu”. 
Vă asigurăm de aceasta Doamnă şi veţi fi mândră de fiii 


"i Domniei Voastre. În numele camarazilor mei de arme, ofiţeri, 


Am fost rugată de Ministerul Aerului să vă cer un bun de primire $ 


detailat al acestor zece pachete trimise de mine, voind să facem proba 


că Dvs. personal îmi puteţi da asigurarea că soldaţii se vor folosi de ; 


i cele trimise. Vă rog să binevoiţi a-mi spune în cât timp această i 
i scrisoare și pachetele cari o însoțesc v-au fost înmânate de serviciul 
i aerian al Ministerului Aviatiei. 
Este pentru mine o cinste şi o bucurie să vă viu câtuși de puțin în $ 
| ajutor, în amintirea Prințului Gheorghe Valentin Bibescu, care și-a 
Ș făcut serviciul militar în Artilerie și și-a consacrat viaţa întreagă 
i Aviației Române, al cărei inițiator a fost. Totodată, nepotul său de 
i văr, Matei Brâncoveanu, decorat pe câmpul de bătălie, sub ordinile 
Îi Dvs., s-a arătat tot atât de iubitor de neam ca și unchiul său, şi voi 
face tot ce voi putea pentru a aduce și eu prinosul meu de femeie spre 
' ajutorarea celor cari luptă astăzi pentru a salva datinile sfinte ale 
; Neamului nostru. | 


subofițeri și soldați, precum şi personal în mod deosebit, vă rog să 


ji primiți mulțumirile noastre pentru darul făcut nouă. 


| că serviciul a fost făcut regulat și cinstit, pachetele sosind în bună ȘI 
i stare şi complete. Voi trimite în mai multe rânduri dacă sunt sigură Îi 


Profitând de această ocazie ţin să exprim și fată de 
Dumneavoastră toată mulțumirea mea și să-mi permiteți să vă felicit 
| pentru faptul cum nepotul Domniei Voastre și camaradul nostru de 
| arme sere. T.R. Brâncoveanu Basarab Matei s-a purtat tot timpul pe 
! front. 

"M-am despărţit de el cu greu, ca de un ostaş bun şi brav. 
Nădăjduim, că după ce-și va pune tresa de Sublocotenent să-l | 
"avem iar cu noi şi să purtăm împreună stindardul gloriei și prin alte | 
meleaguri. 


20 noiembrie 1941, Krimeia 


Vă rog să primiti, Domnule Colonel, asigurarea sentimentelor $ 


Principesa Martha Bibescu N 
către Domnul Li. colonel Georgescu losif 


3: mele de recunoştinţă față de Ostaș și urările mele de isbândă și mai | 
îi departe cu voia lui Dumnezeu. 


i o amar 

Evoluţia geopolitică a Europei interbelice a determinat 

România și Polonia să încerce o politică de alianţă. Mai mult 
decât necesară, această alianță nu a căpătat forme concrete. 
Pentru această situaţie, relevantă este sinuozitatea relaţiilor 
militare, așa cum o demonstrează tratatele și convențiile 
bilaterale. 
În acest context, în urma invaziei germane de la 15 
septembrie 1939, România s-a văzut în situaţia de a-şi declara 
neutralitatea, cea ce nu a împiedicat statul și poporul român să 
acorde tot sprijinul poporului polonez. Pentru a reliefa 
necesitatea și importanța actului umanitar al României, ne 
propunem ca în continuare să prezentăm câteva date cu privire 
la un caz concret, și anume refugiul militarilor polonezi. 

Supusă unei puternice ofensive, armata poloneză s-a prăbușit 
în primele 20 de zile ale lunii septembrie. Prin urmare, pentru 
reorganizarea rezistenței devine o necesitate salvarea a cât mai 
multor militari. În aceste condiţii, refugiul a fost una dintre 
soluţii. 

În jurul datei de 17 septembrie 1939, la frontiera româno- 
polonă s-au prezentat primii refugiați militari. În primul 
moment s-a crezut că numărul lor va fi mic, însă sub presiunea 
armatei germane numeroși militari și civili au luat cu asalt 
punctele de frontieră. Statutul de neutralitate asumat de 
România obliga Guvernul român să asigure condiţii de viaţă cât 
mai bune concomitent cu exercitarea unei evidențe cât mai 
exacte și a unui control cât mai strict al refugiaților. 

Orașul Pitești a fost un centru de cazare a unor militari 
polonezi. Aceştia au fost internați în cazarma Regimentului 4 
Argeș. 

Centrul a fost organizat cu un comandant, iar pe lângă acesta 
au fost numiţi un ofițer însărcinat cu aprovizionarea și alți doi 
ofiţeri, comandanţi de grupe. Începând cu data de 14 octombrie 
1939, Tabăra de Internaţi Polonezi din Garnizoana Pitești a 
trecut sub ordinele colonelului de jandarmi Mihai Ion, sediul 
taberei fiind mutat la Regimentul | Vânători, ajutor de 
comandant fiind maiorul lon Tătaru de la Regimentul 4 Argeș. 
Tabăra de Internaţi Polonezi Pitești cuprindea 16 ofițeri și 816 
grade inferioare, cazați în pavilioanele puse la dispoziţie de 
Regimentul 1 Vânători. 

Ministerul Apărării Naţionale, în baza Convenţiei de la 
Haga, a propus ofițerilor polonezi refugiați în țara noastră să 
semneze un angajament pe cuvânt de onoare că nu vor părăsi 
localitatea ce le-a fost fixată pentru internare. Prin aceasta nu s- 
a urmărit să se exercite vreo constrângere asupra conștiinței 
cuiva, Ci s-a căutat a nu-i pune pe ofițerii polonezi în situaţia de 
a trebui să fie încazarmaţi și păziţi cu santinele. Unii ofiţeri au 
semnat angajamentul, alții nu. Comandantul taberei a căutat să- 
1 lămurească pe ofițerii polonezi că au îndatorirea de a nu face 
dificultăți statului român. 

Cu toate acestea, deşi în cadrul taberei au fost tratați conform 


REFUGIAȚII MILITARI POLONEZI 
ÎN PITEŞTI 

Refugiaţi polonezi 
la lucru: 
repararea unei șosele 
în exteriorul lagărului. 





normelor internaţionale, nu puţini erau cei care evadau, astfel că 
la 14 octombrie 1939 au fost lipsă la apel trei locotenenţi, şase 
sublocotenenți, patru medici, doi plutonieri majori, patru 
plutonieri, cinci sergenți instructori, 1] sergenți, 32 de caporali 
și 140 de soldați. 

Pentru o mai bună amenajare a cazărmii s-a intervenit la 
Regimentul 4 Dorobanţi pentru a ceda sub formă de împrumut 
50 de patun pentru internaţii polonezi. Până la data de 26 
octombrie 1939 tabăra a primit fonduri în valoare de 1.000.000 
de lei. Alocaţia de hrană peniru bolnavii internaţi în Spitalul 
Militar Pitești era de 13 lei pe zi, iar pentru ofițeri 120 lei pe zi, 
echivalent cu norma de hrană a militarilor români. 

Pe scurt, aceasta a fost odiseea refugiaților militari polonezi 
în oraşul Piteşti. 


* Centrul de Studii și Păstrare a Arhivelor Militare Istorice „General 
Radu Rosetti” Piteşti, fond Garnizoana Piteşti, dosar nr. 243, f. 1 
Ş.u. 

ASPECTE ALE COLABORĂRII 
MILITARE ROMÂANO-POLONE 
ÎN PERIOADA INTERBELICĂ 


În afara formelor principale de colaborare între cele 
două armate, respectiv activitatea operativă, 
colaborarea materială, legătun și transmisiuni, 
schimbul și unificarea armamentului, munițiilor și 
materialelor de război, au mai fost folosite și alte 
mijloace de apropiere, de cunoaștere reciprocă și 
amiciţie între militarii români și cei polonezi. Pentru 
cunoașterea reciprocă dintre militarii români și cei 
polonezi un rol important au avut: 

a. stagii reciproce ale ofițerilor în cele două armate 

b. studierea reciprocă a limbilor română şi polonă 

c. audierea de conferințe pe teme militare sau ale 
istoriei celor două popoare 

d. schimb reciproc de vizite ale militarilor din 
diferite regimente 

e. organizarea de întreceri sportive 

f. decorări cu diferite ordine și medalii a unor ofițeri 
din cele două armate. 

a. Schimbul reciproc de ofiţeri pentru stagii - 

Problema schimbului reciproc de ofițeri pentru 
stagiu sau pentru schimburi de experienţă între cele 
două armate a constituit o preocupare și un punct de 
discuţii între cele două M.St.M,., încă din anul 1923, 
dar acest lucru va căpăta amploare mai mare abia după 
conferința operativă din iunie 1926 de la Varșovia, 
care va fixa și principiile după care urma să se facă 
aceste schimburi. In luna iunie 1923 M.St.M. polon 
propunea să fie trimiși în Polonia pentru stagiu „la 
trupă” 2-3 ofiţeri români, în special de la regimentele 
de cavalerie și artilerie. Se mai solicita reprezentarea 
armatei române la manevrele de cadre ce urmau a se 
desfăşura la sfârşitul lunii iulie, același an, pe câmpul 
de instrucţie de la Biedrusk', oferind în același timp 
prilejul pentru vizitarea unor întreprinderi de profil 
militar (arsenal, fabrici de pulberi, proiectile etc.). 

La 20 august 1923, atașatului militar român de la 
Varşovia i se făcea cunoscut de la București că un 
ofiţer român al școlii superioare de război urma să fie 
trimis pentru stagiu la unul dintre regimentele armatei 
polone”. 

In anexa la Memoriul rezumativ al lucrărilor pentru 
conferința operativă din 1926, de la Varşovia, întocmit 
de secția a Ill-a din M.St.M. român, se propuneau 
modalitățile prin care urma să se reglementeze 
trimiterea reciprocă la stagiu a ofiţerilor din cele două 
armate: 

1. Să fie trimiși la stagiu ofițeri-absolvenţi ai şcolii 
superioare de război; 

2. Stagiile să fie efectuate în garnizoane mai mici, 
unde cheltuielile sunt mai reduse; 

3. Durata stagiului să fie de un an. 


Se mai specificau drepturile de soldă și indemnizațu | 


ce urmau a fi acordate acestora?. După stabilirea 
acestor principi, la conferința româno-polonă din 
1926, în anii următori numărul ofițerilor trimiși la 


m Prof. MIHAI ȘOITARIU 


stagiu la diferite regimente a crescut. 

La conferinţa operativă de stat major de la Varșovia 
din 1929 s-a discutat și despre necesitatea cunoașterii 
reciproce a doctrinelor celor două armate. Se remarca 
faptul că un mijloc pentru transpunerea în practică a 
acestui deziderat îl constituia schimbul reciproc de 
ofiţeri care să participe la aplicaţii, să urmeze diferite 
școli și să se intensifice schimbul acestora pentru 
stagiu. 

b. Studierea și cunoașterea limbii polone în 
armata română 

Acest lucru a fost considerat că reprezintă un alt 
mijloc de întărire a prieteniei și stimei reciproce. În 
anul 1926 se propunea înfiinţarea unu: curs de studiere 
a limbi polone, în București, la Cercul Militar, la care 
să participe ofițeri inferiori și superiori din Garnizoana 
București. Se mai propunea ca și alte garnizoane din 
țară, unde se găseau ofiţeri care cunoșteau bine limba 
polonă, să organizeze cursuri similare cu cel de la 
București*. Tot în sprijinul ideii de mai sus, în anul 
1929 a fost introdusă în programa analitică a școlilor 
românești pregătitoare de ofiţeri activi studierea uneia 
din limbile ţărilor aliate (polonă, cehă și sârbă). 

c. În documentele conferinței operative de stat 
major din ianuarie 1929 de la Varșovia se prevedea 
realizarea unei colaborări „intelectuale” atât pentru 
dezvoltarea literaturii militare, cât și pentru a se 
cunoaște faptele de arme mai importante din istoria 
celor două ţări. In acest sens se putea face un schimb 
reciproc de conferenţiari care să prezinte aceste teme, 
în garnizoanele mai importante. Astfel, la 28 aprilie 
1928, M.St.M. invita o serie de ofiţeri din Garnizoana 
București să analizeze cele patru conferințe prezentate 
de un ofiţer din M.St.M. polon”. 

d. Schimburile reciproce de vizite ale delegaților 
militari din cele două ţări au constituit un mijloc util de 
recunoaştere, la faţa locului, a realizărilor obținute de 
către militarii celor două armate în activitatea de 
instruire, în cunoașterea preocupărilor şi a modului de 
viaţă al acestora. Fie că era vorba de vizitarea unor 
regimente sau a unor întreprinderi industriale, civile 
sau specializate în fabricarea materialelor militare, 
ofiţerii aflați în vizită efectuau un fructuos schimb de 
vederi şi impresii despre munca şi preocupările 
gazdelor lor. În acest context pot fi încadrate și vizitele 
efectuate în Polonia de către o delegaţie de ofiţeri din 
cadrul Inspectoratului tehnic al armamentului și o alta 
din Regimentul 1l Roșiori. Delegaţia Inspectoratului 
tehnic al armamentului a întreprins o vizită în Polonia, 
în luna septembrie 1926, la invitaţia Secţiei industriilor 
de război poloneze de pe lângă Asociaţia pentru 


- continuare în pagina 10 - 

exportarea produselor . industriei metalului în scopul 
cunoașterii producției și al dotării tehnice a unor 
întreprinderi industriale poloneze ce lucrau pentru 


înzestrarea armate. 


Delegaţia s-a bucurat de o primire călduroasă din 
partea autorităților poloneze, civile și militare, și a 
vizitat, printre altele, uzinele de arme din Varșovia, 
uzinele societăților Pacisk și Gkanat, tot din Varşovia, 
uzinele de arme de la Radom și uzinele Societăţii 
Lignoza de la Stary-Bierunt. Prin raportul din 3 
octombrie 1928, Secţia a V-a din M.St.M. solicita 
aprobarea ca o delegaţie din Regimentul 11 Roşiori să 


facă o vizită în Polonia. 


e. Din muluplele mijloace de colaborare dintre cele 
două armate nu au lipsit nici întrecerile sportive. 
Demne de evidenţiat sunt rezultatele obţinute de 
sportivii militari români în confruntările cu cei 
polonezi: echipajul de schi care a participat la 
concursul de la Zakopane în luna februarie 1929 sau 
turneul echipei de fotbal Fulgerul din Regimentul 1 căi 


ferate în luna aprilie 1927". 


f. Ca ultimă formă de colaborare o putem aminti și 
pe cea privind decorările reciproce ale unor ofiţeri din 
cele două armate. Acordarea de ordine și medalii se 
făcea de regulă cu ocazia încheierii convențiilor 
militare sau cu ocazia unor zile festive ce interesau cele 


două armate. 


Astfel, prin referatul din 10 decembrie 1921 al 


lucrările convenției militare din 1921. Se propuneau a 


fi decoraţi cu ordine și medalii românești şase generali 
și trei colonei în frunte cu generalul Stanislaw Haller, 
fostul șef de stat major al armatei polone. Mai poate fi 


menționată acordarea de ordine românești ofiţerilor 


polonezi care intrau în compunerea delegaţiei M.St.M. 
polon la conferinţa din aprilie 1930 de la Varșovia'. 

Se poate spune că unele dintre aceste mijloace de 
colaborare au realizat, prin transpunerea lor în viaţă, o 
punte de legătură directă între cele două armate în 
domeniul cunoașterii reciproce și al scopului alianţei 
ce lega cele două armate, 





1 Centrul de Studii și Păstrare a Arhivelor Militare Istorice 
„General Radu Rosetti” Pitești [în continuare 
C.S.P.A.M.I. Pitești], fond 5418, Secţia a 3-a Operații, 
dosar nr. 1142, fila 209 

2 Ibidem, fila 40 

3 Ibidem, dosar nr. 1272, fila 61 

4 C.S.P.A.M.I. Pitești, fond 5420, Secţia a 5-a, dosar nr. 
1 14, filele 54 și 55, 401-403 și dosar nr. 17, filele 62-65 

5 C.S.P.A.M.I. Pitești, fond 5418, Secţia a 3-a Operații, 


dosar nr. 1272, filele 57-61 


208, fila 347 


6 C.S.P.A.M.I. Pitești, fond 5420, Secţia a 5-a, dosar nr. 


7 Ibidem, dosar nr. 159, fila 222 

8 C.S.P.A.M.I. Piteşti, fond 5419, Secţia a 4-a Dotare, 
dosar nr. 92, filele 40-83 

9 C.S.P.A.M.. Pitești, fond 5420, Secţia a S-a, dosar nr. 


193, filele 101 și 102 


M.St.M adresat Ministerului de Război, se propunea Îl C.S.P.A.M.. 


decorarea ofițenlor polonezi care au participat la 


TUDOR VLADIMIRESCU 


in conștiința argeșenilor 

Revoluţia de la 1821, pornită din 
Padeșul de Mehedinţi, la 23 ianuarie, 
când Adunarea Norodului, în frunte cu 
slugerul Tudor din Vladimirii Gorjului 
(1780-1821), o apucase spre Capitală 
ca să instaureze o nouă ordine, pe baze 
de libertate naţională și dreptate 
socială, s-a impus în Istoria Românilor 
ca cea mai mare ridicare populară de la 
început de epocă modernă. Ea a 
propulsat, cu toate neîmplinirile ei, 
România în înțelesul de acum, în 
concertul lumii occidentale. 

Adunarea Norodului, în forma de 
organizare şi prin țelurile sale 
programatice, a fost o mişcare 
democratică și, fiind înarmată, o 
democrație militară. Comanda oștii de 
panduri și conducerea treburilor ţării i- 
au conferit Adunării Norodului statutul 
de putere guvernamentală. (Sistemul 


10 Ibidem, dosar nr. 118, filele 128-130 
Pitești, fond 5417, Secţia a 2-a 
Informaţii, dosar nr. 693, filele 59 și 61. 







politic impus de Poarta otomană, prin 
regimul fanariot, distrusese economia 
Principatelor și amestecul brutal al 
vecinilor puternici spoliase satele şi 
târgurile de la noi). Redobândirea 
drepturilor istorice ale românilor nu se 
obțineau însă decât prin abolirea 
regimului fanariot şi revenirea 
exerciţiului liber în viaţa de stat, prin 
reîntronarea domniilor pământene, care 
urmau să dobândească de la Puterea 
Suzerană o mai largă autonomie pentru 
Principate. Deşi înfrântă, Revoluţia de 
la 1821 și-a împlinit acest deziderat 
major, rămânând ca celelalte prevederi 
ale programei, enunțate în Proclamaţia 
de la Padeș, să se înfăptuiască mai 
târziu: 1848, Unirea de la 1859, 
Războiul Neatârnării (1877-1878) și 
Unirea cea Mare (1 Decembrie 1918). 
Așadar, pe parcursul a 100 de ani, 
rosturile Principatelor în Europa 
Centrală, şi nu în Răsăritul 





continentului, s-au afirmat mereu. 
Redeșteptarea naţională înlătura 
urmele asupririi otomano-fanariote, 
dădea avânt economiei și restructurării 
vieţii sociale în Ţară. Patria, care se 
chema Norodul, devenea Naţională. 
Vestea pornirii Revoluţiei și 
cuprinderea Olteniei, de către 
Adunarea Norodului, marșul spre 
Capitală și sprijinul unor boieri și 
notabil ai Craiovei și Divanului de la 
București au însufleţii toate celelalte 
provincii istorice românești. Pe Tudor 
îl așteptau ardelenii și moldovenii. 
Munteni: veneau în oastea de panduri, 
târgurile îl sprijineau cu mijloace de 
subzistență. Piteștiul devenise un loc 
însemnat de garnizoană și concentrare 
a forțelor armate şi punct strategic al 
Adunării Norodului şi chiar al Eteriei 
lui Alexandru Ipsilanti, prin căpitanul 
lordache  Olimpiotul din fruntea 


- continuare în pagina 1] - 

arnăuţilor. Prin Pitești, Tudor făcea 
legătura cu garnizoanele pandurești din 
Oltenia: mănăstirile Ţănţăreni, Motru, 
Strehaia, Polovragi, Crasna și Tismana. 
Țăranii și boiernașii din Baia de Fier, 
de sub Parâng, de pe Oiteţ și râul 
Galbenul așteptau semnalul căpitanului 
Dumitru Gârbea pentru a intra în 
acţiune în cazul năvălirii turcilor. 

Boierii Golești erau gata să-l 
sprijine pe Comandir, uzând de situația 
lor de mari dregători. Toma Brătianu 
din Tigveni - Argeș era şi el de partea 
lui Todor, iar episcopul Ilarion 
Gheorghiade, înscăunat la Argeș doar 
cu un an înainte (1820), se dovedise nu 
numai un amic sincer, ci și un sfătuitor 
de competență al Comandirului. La 
numirea lui ca Vlădică de Argeș, Tudor 
i-a adus ca grămătic de cancelarie pe 
tânărul din Cerneţi - Mehedinţi Nicolae 
Popescu (1801 - 1876), ştiutor de carte 
grecească şi românească, cu practică în 
lucrarea actelor oficiale la Mănăstirea 
Tismana. Grămăticul şi-a ridicat casă 
mare, boierească, în Curtea de Argeş. 
Aici, după tradiţia orală, s-a întâlnit 
Tudor cu Ilarion, în drumurile 
Pandurului între Cerneţi și București, 
în două rânduri. Vlădicăi i-a destăinuit 
planul revoluției și a primit încuraţările 
episcopului în acţiunea ce urma a fi 
declanșată. Pe urmă, Ilarion şi 
secretarul său Nicolae Popescu s-au 
aflat în tabăra de la Cotroceni, servind 
la elaborarea actelor de cancelarie ale 
Revoluţiei. Să revenim însă la Pitești, 
spre a arăta că aici aflase Tudor de 
moartea domnitorului Alexandru Șuţu, 
la 19 ianuarie 1821, şi a grăbit cu cei 
vreo 30 de călăreţi arnăuţi spre 
Râmnicu-Vâlcea și Gorj. La Curtea de 
Argeș a avut loc o nouă întrevedere a 
lui Tudor cu Ilarion. 

Adeziunea  piteștenilor și 
argeșenilor față de panduri și 
programul revoluţionar s-a relevat și 
prin contribuții la întreținerea cu 
alimente, bani și adăposturi la 
îndemnul și prin grija judelui Zamfir. 

La Golești, Tudor și-a desfășurat 
tabăra în preajma conacului, iar el s-a 
instalat în foișorul de deasupra porților, 
unde a avut loc și întâlnirea cu 
Iordache  Olimpiotul, la stăruința 
acestuia; Olimpiotul ocupase deja 
Piteștiul, eteriștii și arnăuţii fiind 
încartiruiţi în hanul și curţile Bisericii 
Mavrodolu. 





După discuţia aprinsă de la Golești, 
Tudor a fost arestat și închis până 
seara, în tabăra eteriștilor de la hanul 
Bisericii Mavrodolu. Era în 22 mai 
1821. Se zice că un apropiat al 
Pandurului l-ar îi întrebat pe Tudor, 
când îl urcau într-o căruță: 

- Pe noi cui ne lași, boierule? 

- Pe voi? Câinii și corbiui să vă 
mănânce, că nu m-aţi ascultat! Și 
căruța s-a pus în mișcare spre 
Câmpulung și Târgovişte. La 27 mai, 
Pandurul, printr-o gravă neînțelegere, 
pierea sub acuzaţia de trădare. 

În dezordine, oastea revoluţionară a 
părăsit Goleștiul și prin Pitești s-a 

îndreptat, ținând drumul 'Topanei prin 
Păduroiu, Făgețelu, Câmpu Mare, 
Vulturești, la Drăgășani, unde pandurii 
au participat la bătălia etenștilor cu 
otomanii, la 5 - 7 iunie 1821. 

Printre pandurii risipiţi care încotro, 
după bătălia de la Drăgășani, pe locul 
Rusidavei dacice, alături de Legiunea 
sacră, înfiinţată la Focşani, din 
adolescenţi - liceeni și alţi şcolari - 
vlăstare ale comunităţii grecești 
moldovene, în număr de 350, câțiva 
panduri mehedinţeni - Grigore, Oprea 
și Zamfir, fni lui Toader - au apucat 
drumul Argeșului și s-au adăpostit în 
Mușătești, pe Vâlsan, sub ocrotirea 
fostului grămăuic Nicolae Popescu, 
care, la rându-i, se stabilise aici, prin 
căsătorie, şi devenise boier, trecut în 
Arhondologie cu rangul de Pitar, după 
întoarcerea de la Braşov, din drumul 
spre Leibach, ca secretar al lui Ilarion 
Gheorghiade, revoluţionarul în sutană. 

Constantin Dobrescu-Argeș din 

Mușăteşti, descendent al lui Nicolae 
Popescu-Pitarul, declara la 24 
septembrie 1899, la dezvelirea statuii 
lui Tudor Vladimirescu din Târgu-Jiu: 
„Programa noastră, a Partidei 
Ţărănești, este programa de la 1821 şi 
1848. Noi am reluat politica inaugurată 
de țăranul din Vladimiri, cu armele 
veacului în care trăim, și-n faţa statuii 
lui Tudor Vladimirescu strigăm: Vom 
lupta neîncetat ca, înfăptuind domnia 
poporului prin popor, să ajungem la o 
democrație de drept şi de fapt...” 

După 1859, anul Unirii 
Principatelor, în publicistica și 
istoriografia românească scrierile 
despre Tudor Vladimirescu se 
înmulțesc; i se dedică versuri şi i se 
ridică monumente. La Padeș, pe 
câmpia numită a Soarelui, din stânga 
Motrului, se înalță impresionantul 
Memorial al Revoluţiei de la 1821, la 


100 de ani de la moartea Marelui. 


Pandur. Atunci, în 1921, arhitectul 
State Baloșin îl aducea în echipa sa și 
pe Costin Petrescu, celebrul pictor, 
născut în Pitești, alături de sculptorii 
Emil Becker și Gheorghe Tudor. Ei vor 
împodobi monumentul, în formă de 
piramidă cu vâriul tăiat, din bolovani 
de pe Râul Motru, cu metope turnate în 
bronz, arătând stemele Ţării Românești 
și Olteniei, Proclamaţia din 23 
ianuarie, chipul lui Tudor și Adunarea 
Norodului. 

Târziu de tot, prin 1960, piteștenii i- 
au ridicat și ei Domnului Tudor un 
bust, pe strada Trivale, în vârtul 
soclului, înalt de peste 3 metri, rămas 
fără vulturul carpatin ce glorifica 
eroismul ostașilor Regimentului 6 
Artilerie în anii de vifor 1916 - 1918, în 
urma bombardamentelor din 1944. 
Acest soclu se realizase de pietrarul 
piteștean Luigi Ștefan Arganini, după 
schițele inginerului Dimitrie Dima, 
directorul-patron al cunoscutei firme 
„Fler-beton” din România. Podurile de 
peste Argeș și Râul Doamnei sunt 
creația tehnică a acestui mare piteștean, 
fost și prefect de Argeș. Altă imagine a 
lui Tudor Vladimirescu a fost creată ȘI 
de pictorul Costin Petrescu, în Marea 
Frescă de la Ateneul Român (1934 - 
1938). 


Şi! 

GUVERNAREA RĂDESCU 





Prezenţa trupelor sovietice în România avea să se 
materializeze prin instaurarea, pentru aproape jumătate de 
secol, a regimului comunist. 

Imediat după actul de la 23 august 1944, între forțele 
democrate, grupate în jurul regelui Mihai, și Frontul 
Naţional Democrat, dominat de comuniști și sprijinit de 
trupele sovietice, se va declanșa o luptă dură pentru 
controlul vieții politice. 

Prezenţi încă din primul guvern al generalului Sănătescu, 
comuniștii au întreprins acțiuni caracterizate de folosirea 
forței și a terorii, pentru a impune regelui formarea unui 
guvern condus de reprezentanții F.N.D. 

Ca urmare a demisiei miniștrilor aparținând Partidului 
Naţional "Țărănesc și ai Partidului Naţional Liberal, din 4 
decembrie 1944, se contura tot mai greu posibilitatea unui 
nou guvern de uniune națională. 

Intervenţia lui AL]. Vîșinski, reprezentantul Uniunii 
Sovietice în România şi președintele Comisiei Aliate de 
Control, privind numirea unui prim-ministru aparținând 
Frontului Naţional Democrat s-a soldat cu un eșec. 
Avertizând că România ar putea intra într-un colaps, ce ar 
afecta aprovizionarea frontului româno-sovietic, regele 
Mihai decide să încredinţeze formarea noului guvern 
generalului Rădescu. 

Convins că un nou refuz l-ar determina pe rege să abdice 
şi să părăsească țara, fapt ce nu era dorit încă de Uniunea 
Sovietică, Vîșinski recomandă comuniștilor să încheie un 
armistițiu politic cu celelalte partide reprezentative și să 
susțină noul guvern. 

Învestit pe 6 decembrie 1944, noul guvern avea în 
compunere 7 miniștri ţărănişti și liberali și 8 reprezentanți ai 
Frontului Naţional Democrat. 

Într-un mesaj adresat naţiunii, primul-ministru şi-a expus 
programul de guvernare conturat pe două direcții: 

- „de a strânge la maximum raporturile între no: și vecina 
noastră puternică din răsărit, Rusia Sovietică. Dacă cineva 
dintre conducătorii noștri n-ar adopta punctul acesta de 
vedere, pentru noi ar putea să însemneze aproape o 
catastrofă”; 

- îndeplinirea condiţiilor armistițiului fără șovăire şi cu 
toată hotărârea. 

Totodată, premierul a reamintit că dorește să fie garantată 
libertatea sub toate aspectele și principiile democratice. 

În ciuda armistiţiului semnat, comuniștii au continuat 
schimbarea cu forța a autorităţilor locale și numirea în locul 
acestora a reprezentănților Frontului Naţional Democrat. 
Acest lucru se realiza prin forță, de multe ori cu sprijinul 
trupelor sovietice, având ca rezultat imediat dezorganizarea 
administraţiei şi instaurarea terorti. 

Pentru a temporiza această practică, Guvernul a emis 
Legea 21 din 13 ianuarie 1945 privind criteriile de 
selecționare a membrilor din administrația locală (primari și 

prefecți). S-a introdus prin această lege condiția studiilor 
postuniversitare pentru funcţiile de prefecți și de primari de 
reședință de judeţ, studii liceale pentru celelalte localități 
urbane și minimum patru clase pentru primarii din mediul 
rural. Impactul legii a fost minor, în intervalul ianuarie- 
februarie 1945 fiind schimbaţi opt prefect și 13 primari în 
orașele reședință de judeţ, cu precădere în Moldova. 

Legitimitatea Partidului Comunist din România ca 
reprezentant al muncitorimii era redusă. Pentru a realiza un 
control real asupra acestei clase sociale, reprezentanții 
Frontului din guvern au elaborat o nouă legislaţie cu privire 
la sindicate. Prin Legea nr. 52/20 ianuarie 1945 se legifera 
dreptul membrilor de asociere în sindicate de profil fără a fi 
controlate de patronat sau de stat. 

Numai că, în încercarea de controlare a mișcării sindicale 
în România, în textul legii a fost introdus un paragraf prin 
care noile sindicate trebuia să primească avizul Ministerului 
Muncii pentru a putea funcționa. Titularul de la acest 
minister era un reprezentant al Frontului National Democrat, 
care a ştiut să folosească acest drept în implementarea în 
cadrul mișcării sindicale a comuniștilor. 

Tot în cursul lunii ianuarie 1945 au fost abrogate 
măsurile cu caracter rasial și în special antievreiesc. Prin 
această măsură comunitatea evreiască era reintegrată în viața 
SOCiO-eCONOMICĂ a ţării. În scurt timp, numai în armată au 
fost reprimiți 3.445 de ofițeri de rezervă de etnie evreiască. 

Pentru îndeplinirea condițiilor ce rezultau din semnarea 
Armistițiului în data de 16 ianuarie 1945 a fost semnată o 
convenţie între România și Uniunea Sovietică, în scurt timp 
înființându-se la București Direcţia livrărilor din România”. 

O notă păstrată în arhivele Institutului Hoover (S.U.A.) 
reliefează faptul că în intervalul 12 septembrie 1944 — 30 
iunie 1946 România a cheltuit 1.050 milioane de dolari în 
contul Convenţiei de Armistiţiu. La această sumă se adaugă 
302 milioane de dolari reprezentând efort propriu pentru 
susținerea campaniei antihitleriste?. În aceeași notă se 
precizează că mărfurile confiscate „peste plan” de armatele 
sovietice depășeau 302 milioane de dolari. 

Pe fondul presiunilor exercitate de comuniști, începând 
cu ianuarie 1945, al amestecului tot mai brutal al armatei 
sovietice în administrația locală, regele Mihai a transmis 
preşedintelui american K.D. Roosevelt un memoriu. Împărţit 
în 11 paragrafe, acesta cuprindea principalele probleme cu 
care se confrunta România: 

- cooperarea militară româno-sovietică era deficitară, un 
număr mare de soldați români fiind luaţi prizonieri după 23 
august 1944; 

- erau reclamate abuzurile sovietice manifestate prin 
rechiziționarea flotelor de Dunăre și cea maritimă, a 
materialului rulant de cale ferată, a numeroase bunuri; 

- strămutarea populației românești de etnie germană în 
Uniunea Sovietică cu repercusiuni grave în economia 
românească; 

- amestecul în treburile interne și favorizarea Partidului 


Comunist din România, partid minoritar, în acapararea 
- continuare în pagina 13 - 

administraţiei locale. 

În condiţiile acordului de la Yalta, americanii s-au 
mulțumit doar să protesteze prin ambasadorii săi aflați la 
Moscova. 

În urma vizitei liderului comunist Gheorghe Gheorghiu- 





Dej la Moscova la finele anului 1944, Stalin își dă acceptul 
spre o schimbare de regim în România. Este momentul în 
care sunt declanșate acţiuni puternice de intimidare ce aveau 
ca rezultat final demiterea Guvernului Rădescu și instalarea 
unui guvern procomunist. 

În data de 20 ianuarie 1945, într-o conferinţă ţinută la 
Bucureşti, Gheorghe Gheorghiu-Dej prezenta platforma de 
guvernare a Frontului Naţional Democrat. Din aceasta 
reieşea că un guvern de stânga ar fi privit pozitiv de 
Moscova, care ar ușura condiţiile de plată ale României către 
Uniunea Sovietică. Noul guvern urma să rezolve problema 
cobeligeranţei, întoarcerea prizonierilor de război din 
U.R.S.S., reintroducerea administraţiei românești în 
Transilvania de Nord (aflată în administrarea armatei 
sovietice) și ajutor economic“. 

Frontul Naţional democrat își va concentra atacurile 
împotriva premierului pe următoarele direcții: 

- prezenţa în Guvern a „elementelor reacționare de tip 
fascist”; 

- problema sindicală; 

- problema „criminalilor de război” — Guvernul era acuzat 
de colaboraţionism; 

- întreruperea activităţii în sectoarele productive şi 
organizarea de mitinguri de protest. 

Totodată, „spiritul democratic” se va manifesta în 
următoarele luni prin înlocuirea prin forță a autorităţilor 
legale, nepermiterea tipăririi mesajelor ostile Frontului, 
dezarmarea trupelor române din interior — la ordinul 
Comisiei Aliate (Sovietice) de Control — ocuparea 
Bucureştiului de trupe sovietice”. 

Conștient că mesajele sale nu ajung la populatie, 
generalul Rădescu a decis organizarea unei conferințe .în 
data de 10 februarie la Sala Aro din Capitală, conferință ce 
va fi transmisă la radio în direct. În acest discurs, caracterizat 
ca o încercare de rezistenţă în faţa agresiunii comuniste, 
generalul și-a manifestat dorința de a remania Guvernul și de 
a-i exclude pe reprezentanții Frontului Naţional Democrat 
din executiv. 


= 

Discursul s-a transpus în stradă, în aceeași noapte având 
loc confruntări sângeroase între partizanii partidelor politice 
„tradiționale” și comuniști. 

La 19 februarie 1945 au loc incidente sângeroase la 
uzinele „Malaxa” cauzate de alegerea unui nou consiliu 


sindical. Chiar dacă principalii vinovaţi au fost demascați ca. 

simpatizanți comuniști, opinia publică „a fost înştiințată” că 
Guvernul a tras în muncitori. 

Ultima etapă din planul de dărâmare a Guvernului a avut 
loc în data de 24 februarie 1945, cu prilejul mitingului 
Frontului Naţional Democrat, din Piaţa Națiunii. 
Manifestanţii, foarte bine organizați și conduși, au încercat 
să intre în Ministerul de Interne, unde își avea cabinetul 
generalul Rădescu, pentru a forța demisia Guvernului. 
Armata a reușit să-i respingă fără a recurge la procedurile 
instituite de starea de asediu: muniţia de război. Pentru a 
provoca panică în rândul manifestanților (circa 50.000), din 
blocurile învecinate pieţei au fost trase focuri de armă. 

Acţiuni similare au fost declanșate în toate capitalele de 
judeţ, fiind asediate prefecturile. Manifestaţia din București 
s-a terminat la ora 18.00. La ora 20.00, în aceeași piață au 
fost trase rafale de armă automată asupra simpatizanţilor 
generalului Rădescu, veniți să apere Guvernul. Gloanţele 
recuperate s-au dovedit a fi de provenienţă sovietică. La ora 
22.00, aflat la Radio, primul-ministru i-a acuzat pe liderii 
comuniști Ana Pauker și Vasile Luca de asasinatele din 
piaţă. Totodată, și-a manifestat intenția de a rezista. 

La scurt timp după discurs, comunicațiile civile și 
militare au fost preluate de armata sovietică pentru a 
interzice accesul populaţiei la informaţie. Totodată, lui 
Rădescu i s-a reproșat că nu a înștiințat Comisia Aliată de 
Control asupra intenției de a ține un discurs. 

În data de 27 februarie 1945, Al. Vîşinski îl somează pe 
regele Mihai să numească un guvern F.N.D. Comisarul 
sovietic a dat de înţeles că acesta este modul de a rezolva 
criza din România. Refuzul regelui a fost tardiv. A doua zi, 
Vîşinski a solicitat din nou demisiă Cabinetului Rădescu, 
impunându-și punctul de vedere cu celebra frază „Y alta sunt 
eu!” Era de fapt transpunerea în practică a dorinței Moscovei 
de a avea la granițe „state-satelit”. Înţelegând acest lucru, 
regele a fost nevoit să demită acest ultim guvern democrat. 

Începând cu Guvernul dr. Petru Groza România va intra 
pentru o jumătate de veac în sfera de influență a Uniunii 
Sovietice. 

Demisia Guvernului Rădescu nu a rezolvat problemele 
importante ale țării. Comuniștii s-au dovedit neputincioşi în 
a relansa viaţa economică; totodată, prizonierii de război 
români au început să apară în România ca voluntari în 
diviziile sovietice și nu imediat, cum își propuneau în 
platforma program reprezentanţii Frontului Naţional 
Democrat. 





1 Dinu C. Giurescu, Guvernarea Nicolae Rădescu, Editura ALL, 
București, 1996, p. 58 

2 Ibidem, p. 95 

3 Valeriu F. Dobrinescu, România şi organizarea postbelică a 
lumii (1945-1947), Editura Academiei, București, 1988, p. 59-85 

4 D.C. Giurescu, op. cit., p. 141 

5 Ibidem, p. 185 

6 Coordonator loan Scurtu, România: viața politică în documente, 
1945, Arhivele Statului din România, 1996, București, p. 138. 

INVITAȚIE LA REFLECTIE 





Și suveranității României. 


Tatăl meu a fost ofiţer activ al armatei 


române în perioada 1941-1959. 


A participat la cel de-al doilea război 


Reprezentând a patra generaţie de militari din familia mea, 
doresc să aduc în atenţia cititorilor dorinţa tatălui meu, 
col. (1) IONEL BALABAN, de a lăsa posterităţii 
dovezi privind participarea locuitorilor din fostele 
județe Argeș și Muscel la războiul de 
independență și în cele două războaie 
mondiale, aducându-le astfel un omagiu 
celor care au luptat și s-au jertfit pentru 
cucerirea independenței și apărarea unității 












mondial din prima și până în ultima zi, în 


calitate de comandant de pluton și baterie. | 
După terminarea războiului, și-a urmat 

cariera militară îndeplinind funcțiile 

comandant de regiment, șef de artilerie și locţiitor al 


comandantului diviziei din Moldova. 


După ieșirea la pensie, a activat în cadrul Asociaţiei 






de 


Veteranilor de Război, o perioadă fiind și președintele acesteia. 


O VIAŢĂ SUB DRAPEL - 
Zile și nopți de încleștare și încordare 
col. (r) Ionel Balaban (1916-1994) 
Războiul de Independenţă 1877-1878 





În memoria tatălui meu și a miilor de eroi știuți și neștiuți, 
4 având în minte cuvintele marelui istoric Constantin 
“4 Kirițescu, rostite în 1922, „datorăm miilor de eroi 
În * morți străduința obștească pentru a croi neamului 
4. românesc în viitor un drum mai fericit, inspirat 
A. din gloria trecutului, dar ferit de greșelile lui”, 
"3 propun un moment de reflecţie și câteva 
pasaje din volumul, în pregătire, dedicat 
celor mulți și anonimi. 


h Col. (r) 

MARIUS BALA BAN, 
președintele Filialei Argeș 
a Asociaţiei Naţionale 
„Cultul Eroilor” 


„Organizarea şi participarea. unităţilor argeşene 


Fiind încorporate în armata de 
operațiuni, armata teritorială sau garda 
orăşenească, unităţile argeșene și-au 
făcut cu prisosință datoria. 

Organizarea unităţilor argeşene 

1. Batalionul 4 Vânători, cu sediul în 
Pitești, îşi avea cazarma pe strada așa- 
numită Gura Trivăii. Acest batalion făcea 
parte din trupele permanente. Fusese 
înființat sub domnitorul Caroi I, ca 
unitate de elită, după modelul armatei 
germane (prusace). Era organizat pe 
patru companii şi o semidespărțire în 
afara rândurilor. Efectivul de luptă al 
companiei în război a fost de 200 de 
ostași, organizați în două subdespărțiri 
similare unei formaţiuni intermediare 
între pluton și companie. 

Această unitate se găsea dispersată în 
zona Calafat, iar în primăvara anului 


1877 era la dispoziţia detașamentului din 
zonă, în dispozitiv de luptă, executând 
misiunea de acoperire a frontierei și 
siguranţa bateriilor de artilerie „Carol” și 
„Elisabeta”. 

2. Regimentul 4 Dorobanţi, înființat 
la data de 1 ianuarie 1877 (practic a luat 
fiinţă la 1 februarie 1877), se afla dispus 
astfel: 

- Comanda regimentului și a 
batalionului l „Argeş”, cu reşedinţa în 
oraşul Pitești, în cazarma vânătorilor, în 
Gura Trivău, având: 

- Compania 1 în comuna Șuici; 

- Compania 2 în oraşul Curtea de 
Argeș; 

- Compania 3 în orașul Pitești; 

- Compania 4 la Costești. 

Batalionul 2 ,„„Muscel”, cu sediul în 
orașul Câmpulung, având: 

- Compania 5 în orașul 
Câmpulung; 

- Compania 6 la Podu Dâmboviţei; 


- Compania 7 la Micești; 

- Compania 8 la Bârsești (în 
apropierea localității Stâlpeni, pe valea 
râului Bratia). 

La mobilizare, regimentul 
dispunea de două batalioane, fiecare cu 
câte patru companii și 0 companie 


numită „companie în afara 
rândurilor”. Efectivul unei companii era 
de 200 de luptători. 


Acest regiment a fost înființat din 
batalionul „Argeş”, care făcea parte din 
Regimentul 2 Dorobanţi, și Batalionul 
„Muscel”, care făcea parte din 
Regimentul 4 Dorobanţi (prin 
reorganizare, fostul Regiment 4 
Dorobanţi a devenit Regimentul 7 
Dorobanţi), la data de 3 aprilie 1877, sub 
comanda locotenent-colonelului George 
Herfner, gata ca la primul ordin să 
pornească în marș spre Craiova, pentru 

ca ulterior să intre în dispozitivul de 
acoperire pe linia Dunării, în cadrul 
Diviziei 1 Infanterie de care aparţinea 
Organic, 

3. Regimentul 2 Călărași, comandat 
de colonelul Pavel Cernavodeanu, era 
gata, la rândul său, să înceapă deplasarea 
spre Calafat încă din primele zile ale lunii 
aprilie, pentru a intra în dispozitivul 
Divizie: 1 Infanterie comandate d 
colonelul Mihail Cerchez. 

Acest regiment a avut sediul în orașul 
Râmnicu-Vâlcea și era organizat pe patru 
escadroane, astfel: 

- Escadronul 1 „Argeș”, în Piteşti, pe 
strada Negru-Vodă nr. 47, pe locul 
actualului Spital Militar Pitești. 

- Escadronul 4 „Musce!”, în orașul 
Câmpulung, iar escadroanele 2 și 3 își 
aveau reședințele la Târgu-Jiu și, 
respectiv, Râmnicu-Vâlcea. 

Acest regiment și-a început marșul în 
zona de concentrare a Diviziei | 
Infanterie în ziua de 8 aprilie. Comanda 
regimentului s-a deplasat împreună cu 
escadronul 3 „„Vâlcea” și escadronul 2 
„Gorj direct pe comunicaţia Târgu-Jiu — 
Craiova, iar escadroanele „Argeș” și 
„Muscel”, reunindu-se la Pitești, și-au 
continuat deplasarea prin Slatina — Balș 
spre Craiova. 

După terminarea războiului de 





independenţă, acest regiment a rămas cu 
garnizoana în oraşul Pitești. 

Ca efective la mobilizare, 
regimentul dispunea de cele patru 
escadroane, fiecare cu câte 200 de 
călăreți, şi în plus mai dispunea de un 
escadron denumit „Escadronul în afara 
rândurilor”. 

O dată cu plecarea trupelor — 
aparținând armatei de operații — din 
garnizoanele fostelor judeţe Argeş și 
Muscel, în locul Regimentului 4 
Dorobanţi, plecat şi el în ziua de 10 





Col. IONEL BALABAN 


Nicolae Titulescu, 

aprilie 1877, în raionul de dislocare - 


stabilit pentru Divizia 1 Infanterie, au 
fost constituite și încazarmate trupele 
Armatei Teritoriale. 

În locul Batalionului 1 „Argeș” a luat 
fiinţă Batalionul Teritorial „Argeş”, care 
a fost inițial comandat de locotenent- 
colonelul de miliţie Alexandru Candiano 
Popescu, iar în locul Batalionului 2 
Dorobanţi, a fost constituit Batalionul 
Teritorial de Miliție „Muscel”, sub 
comanda maiorului de miliție Constantin 
Ciudiun. 

Aceste batalioane erau 
independente și ambele au făcut parte din 
Divizia 1 Teritorială de Miliție. 

Batalionul Teritorial de Miliție 
„Argeş” a fost şi el dislocat în zona 
Calafat, spre sfârșitul operațiunilor, în 
cadrul Diviziei 1 Teritoriale, marea 
unitate fiind denumită, în cadrul acestor 
operațiuni, „Divizia de rezervă” din 
raionul de acoperire „Bechet-Calafat”, 
înlocuind o parte din trupele Corpului de 
observații după trecerea acestora peste 
Dunăre. 


(va urma) 





arhitectul diplomaţiei românești 
în perioada interbelică 


Născut pe 4/16 martie 1882 la Craiova, jurist 
eminent, ministru remarcabil prin iniţiativele sale, 
Nicolae Titulescu se afirmă în Parlamentul țării și pe 
scena vieții politice ca un strălucit orator. Dacă 
majoritatea discursurilor sale impresiona prin fluenţa, 
precizia și eleganța stilului, forța lor de atracţie 
provenea deopotrivă din justețea impecabilă a 
raționamentelor, din patosul cu care își susținea ideile. 

Nicolae Titulescu a îmbrățișat cu toată puterea cauza 
făuririi statului naţional unitar român prin eliberarea 
teritoriilor. cotropite și, totodată, alianţa cu Puterile 
Antantei - Anglia, Franţa, Italia, Rusia - care îşi luaseră 
angajamentul de a susține, cel puţin în parte, realizarea 
unităţii naționale și statale a poporului român. 

Talentul elocinţei sale s-a impus în această perioadă 


Stoica și alții. 


în toată plenitudinea, limbajul și armonia vocii sale 
ridicându-se pe culmi neașteptate. „România - afirma 





el într-un discurs rostit în orașul Ploiești, la 3 mai 1915 


îi Referent MARIUS CHIVA 


- nu poate fi întreagă fără Ardeal... Ardealul e leagănul 
care 1-a ocrotit copilăria, e școala care i-a făurit 
neamul, e farmecul care i-a susținut viaţa... Ardealul nu 
e numai inima României politice; priviţi harta: 
Ardealul e inima României geografice! Din culmile ei 
izvorăsc apele care au scăldat românismul în istorie...” 

Luptând pentru cauza desăvârșirii unităţii naţionale 
şi statale, Nicolae Titulescu a desfăşurat o susţinută 
activitate în cadrul Consiliului Naţional Român, 
înfiinţat la Paris, la 6 septembrie 1918, din care făceau 
parte o serie de personalităţi politice: Take Ionescu, 
Traian Vuia, Octavian Goga, Constantin Mille, Vasile 


După făurirea statului național unitar român prin 


- continuare în pagina 16 - 

lupta și voinţa întregii națiuni române, Titulescu este 
numit oficial în funcția de prim-delegat la Conferința 
Păcii de la Paris, făcând astfel cei dintâi paşi pe arena 
diplomației româneşti și europene. La această 
conferință, unde, după încheierea primului război 
mondial, trebuia să se hotărască și să se legifereze noua 
configurație politică a Europei făurită prin lupta și 
voința maselor populare încă de la sfârşitul anului 
1918, Nicolae Titulescu a desfășurat o vie și rodnică 
activitate. La 4 iunie 1920, în saloanele Palatului 
Trianon de lângă Paris este iscălit Tratatul de pace cu 
Ungaria, prin care s-a consfințit dim punct de vedere 
politic și juridic unirea Transilvaniei cu România, 
operă înfăptuită în mod democratic, plebiscitar de 
masele largi populare, de întreaga națiune română, încă 
în memorabila zi de 1 Decembrie 1918. 

Activitatea diplomatică desfășurată de Nicolae 
Titulescu izvora din necesitățile României și ale 
poporului român în noua conjunctură de după război și 
în strânsă legătură cu evenimentele care se petreceau în 
viaţa politică internațională. 

Afirmându-se în aceste tratative ca un foarte 
destoinic diplomat, el este numit în două posturi de 
mare răspundere: ministru plenipotenţiar la Londra, 
unul dintre centrele de decizie ale politicii mondiale în 
acea vreme, și reprezentant permanent al României la 
Societatea Naţiunilor de la Geneva. Incepea o 
activitate căreia 1 s-a dedicat peste un deceniu și 
jumătate, ridicând pe o nouă treaptă, în noile condiţii 
istorice, tradițiile progresiste ale diplomaţiei românești. 

In iunie 1928, Titulescu declara: „Nu există vreo 
națiune cu care noi să nu dorim să stabilim raporturi 
amicale”, aceasta în sensul necesități stabilirii unor 
alianţe, mai ales cu ţările vecine, și al prezenţei 
României în cadrul unor alianțe regionale și 
internaționale într-un larg sistem de securitate 
colectivă, de luptă contra pericolului de război, 
revizionismului și revanșismului în orice parte a 
globului s-ar manifesta ele. Titulescu a afirmat cu tărie 
o concepţie care corespundea intereselor naționale 
românești. 

În multe dintre discursurile sale ținute cu diverse 
ocazii este afirmată necesitatea colaborării între state 
suverane și independente în scopul menținerii păcii pe 
calea respectării hotarelor și a integrității teritoriale. 
„Un stat - spunea el cu ocazia semnării Pactului 
Inţelegerii Balcanice - este membru al comunității 
internaţionale. El are datorii de îndeplinit față de 
aceasta. Or, atâta timp cât incertitudinea plutește în 
jurul chestiunii frontierelor unui stat, munca cu 
randament deplin pe care o cere comunitatea 
internațională nu este posibilă. De aceea, noi suntem 
gata să întreprindem împreună cu toți aceia care vor 
recunoaște definitiv și loial frontierele noastre o vastă 
muncă de apropiere economică şi politică care va 
devaloriza gradat aceste frontiere până la 
spiritualizarea lor definitivă.“ 

Intr-o discuţie avută cu Churchill în noiembrie 1928 
asupra unor acţiuni engleze în Europa centrală, îi 
atrăgea atenţia că „trebuie să fim precauţi cu rezultatele 
viitoare ale unor asemenea campanii (campania 





+ Pa Pere re: — 
lordului Rothermere), căci nu trebuie să ne ascundem 
că revizuirea înseamnă război, ceea ce nimeni din noi 
nu dorește”. 

Titulescu avea în vedere, când se pronunţa împotriva 
revizuirii tratatelor, faptul că statele care și-au 
desăvârșit unitatea prin libera determinare a 
popoarelor, iar hotărârea lor a fost recunoscută și 
consfințită prin tratate, erau entități bine definite atât 
din punct de vedere al teritoriului, cât și al populației. 
O revizuire a tratatelor nu era în interesul păcii și nici 
nu rezolva situaţia. 

Neobositele sale eforturi de a face ca lumina păcii să 
învingă întunericul războiului i-au adus în toamna 
anului 1930 alegerea ca preşedinte al Adunării 
generale a Societăţii Naţiunilor. In centrul dezbaterilor 
acestei sesiuni se afla problema pregătirii unei 
conferințe internaţionale asupra dezarmării. 

Doi ant mai târziu, în octombrie 1932, Nicolae 
Titulescu devine pentru a doua oară ministru al 
Afacerilor Externe. E] va aduce în această importantă 
funcție nu numai o strălucită reputaţie internațională și 
o bogată experienţă diplomatică, ci și un înalt simţ al 
răspunderii față de interesele vitale ale ţării, grav 
amenințate în acea perioadă de pericolul fascist și 
revizionist. 

Un act internațional de o deosebită însemnătate pe 
care Nicolae Titulescu și-a pus iscălitura la Londra, în 
iulie 1933, din însărcinarea Guvernului român, a fost 
convenția pentru definirea agresorului, document ce 
statua, pentru prima dată în istoria relațiilor 
internaționale, norme legale de convieţuire și 
comportare interstatală. 

In același an, ministrul de Externe român semnează 
la Geneva Pactul de reorganizare a Micii Înţelegeri. 
Calomniilor cu care cercurile revanșarde, revizioniste 
au întâmpinat acest pact, Nicolae Titulescu le-a 
răspuns ferm: „Când pacea este ameninţată nu se 

răspunde cu războiul, ci cu organizarea păcii. Aceasta 
este geneza simplă și întreagă a Pactului de organizare 
a Micii IÎnţeleger”. | 

Pentru faptul că a fost ministru de Externe și de 
Finanţe al României în câte două rânduri, delegat la 
Conferința păcii de la Paris din 1919-1920, titular al 
Legaţiei la Londra timp de aproape un deceniu, delegat 
permanent al țării la Liga Naţiunilor cu începere din 
1920, preşedinte - în mod excepțional - de două ori al 
Adunării Generale a Ligii, principal negociator român 
în reglementarea dificilei probleme a reparațiilor și în 
aceea a datoriilor noastre din primul război mondial 
către Marea Britanie și S.U.A., semnatar al Tratatului 
de pace de la Trianon prin care se recunoștea pe plan 
internațional unirea Transilvaniei cu patria-mamă, 
făuritor al convenției din 1920 și coautor al faimoasei 
convenţii pentru definirea agresorului, militant 
neobosit pentru consolidarea unității de stat, a 
independenței și integrității teritoriale a României 
întregite în 1918, pentru întărirea Micii Inţelegeri și a 
Inţelegerii Balcamce, pentru cooperarea cu Franţa, 
Anglia, Polonia, Iugoslavia, Grecia, Turcia, 
Cehoslovacia și U.R.S.S., prin tratate bilaterale sau în 
cadrul „fronturilor antiagresive” oriental și european, 
unul dintre principalii autori ai convenției de la 
Montreux din 1936 privind regimul Strâmtorilor Mării 
Negre, în vigoare și azi, orator de excepție, îmbinând 
un deosebit farmec personal cu o temeinică pregătire 
juridică, atât de necesare, toate, în arta negocierilor, 
Nicolae Titulescu a ajuns, încă din timpul vieții, să se 
confunde cu însăși diplomaţia, în accepțiunea cea mai 
bună a domeniului. Alături de N. Iorga și II.C. 
Brătianu, de Take Ionescu și Vintilă I.C. Brătianu, de 
Lucian Blaga și Armand Călinescu, de M. Sadoveanu 
și Liviu Rebreanu, de I.G. Duca și C. Brâncuși, N. 
Titulescu se numără printre personalitățile de excepţie 
care, peste limitele domeniilor pe care le-au ilustrat, au 
dat, în prima jumătate a veacului trecut, maximă 
strălucire României și numelui de român pretutindeni 
în lume. Prin întreaga sa activitate politică, N. 
Titulescu a tins la crearea echilibrului ideal între 
organismul solid interior al statului român și poziţia lui 
internațională, aceasta îndeosebi după făurirea statului 
național unitar în 1918. Din acest punct de vedere, de 
numele și eforturile sale neobosite, ca şi ale tuturor 
colaboratorilor săi apropiaţi și mai depărtați și mulți, 
care era însuși poporul român întreg, rămâne legat 
saltul ce s-a înregistrat în privinţa statutului 
internațional al României, de la statul cu interese fie 
ignorate, fie „limitate” cum era înainte de primul 

război mondial și, oficial, chiar după aceea, mai precis 


în vremea Conferinţei păcii de la Paris, la statul pe 
deplin suveran și independent în concertul naţiunilor 
lumii, fiind solicitat și solicitând, cu succes, drepturi 
egale în raporturile cu toţi partenerii, mici, mijlocii și 
mari, din epoca celui de-al doilea mandat al său ca 
ministru al Afacerilor Străine între 1932 și 1936. 

Cunoscutul om politic francez Edouard Herriot a 
definit admirabil această coordonată a acţiunii 
internaționale a României independente și suverane, 
referindu-se chiar la aportul lui N. Titulescu: „Acest 
ministru al unei ţări mici face o politică în stil mare”. 
Că lucrurile au stat într-adevăr astfel în ceea ce-l 
privește pe strălucitul diplomat, să notăm și această 
constatare datorată titularului Foreign Office-ului la 
aflarea știrii despre înlăturarea ministrului de Externe 
al României în 1936: „lată acum România reintrând în 
dimensiunile ei geografice”. 

Printre cele dintâi chestiuni care s-au impus atenţiei 
ministrului român la Londra au fost cele izvorâte din 
raporturile politice şi financiare ale țării noastre cu 
diferite state. In numeroasele negocieri și conferinţe 
internaționale care au avut loc în capitala Angliei sau 
în alte state europene, Titulescu a apărat drepturile 
legitime ale României la unitate, independenţă și 
suveranitate, reparaţiile de război datorate de ţările 
învinse, s-a împotrivit manevrelor marii finanţe 
internaționale care încerca să submineze cursul leului 
și al diverselor valori românești, pentru a obține noi 
avantaje pe piața românească. 

Din punct de vedere al concepţiei sale, al 
contribuției la rezolvarea problemelor majore ce 
frământau omenirea în deceniile trei și patru ale 
secolului trecut, Nicolae Titulescu este o personalitate 
de talie internațională. Ideile și concepțiile sale au fost 
pătrunse de suflul democratismului, străbătute de un 
realism autentic și de un cald patriotism. O apreciere 
semnificativă în acest sens a făcut-o - la 5 octombrie 
1932 - ministrul american în România, Charles S$. 
Wilson, socotindu-l „geniul călăuzitor al politicii 
externe a Guvernului român”. 

Pentru ţara noastră, pentru poporul român, el a fost 
mesagerul, omul timpului său. 

Vestitul ziar „News Chronicle” îl socotea „una 
dintre puţinele, foarte puținele lumini puternice și 
splendide care au strălucit în oribila viață politică a 
Europei după război...” Și ziarul continua: „In el se 
rezumă o civilizație veche, ce coboară din vechii 
umaniști din veacurile trecute. El nu s-a ridicat decât 
după război, dar de atunci a fost o forță europeană, 
aproape fără pereche...” 





Inceputul îndoctrinării Armatei române 
5 Prof. CLAUDIU DUMITRESCU 


Chiar dacă ţara și armata treceau printr-o gravă criză 
economică, autoritățile comuniste au continuat politica 
Moscovei de îndoctrinare și atomizare. Astfel, în septembrie 
1946 se dădea ordin către cadrele Legiunii de jandarmi Muscel 
prin care acestea erau obligate să citească noua lege electorală, 
platforma program a BPD, să recunoască noile semne electorale 
și, în final, trebuia să nu existe „subofițer care să nu cunoască 


semnele și persoanele nedemne care nu au dreptul la vot?. Se 
constata un dezinteres din partea jandarmilor, dar trebuia să 
dispară!. Ordinul general din 5 septembrie 1946 era şi mai 


- continuare în pagina 15 - 

explicit în ceea ce privește viitoarea orientare a Armatei. 
„Guvernul cheamă azi ţara la luptă mai departe pentru 
reconstrucția ţării, spre a învinge și greutățile pe care seceta le- 
a aruncat la cele rămase după urma războiului. Votul poporului 
trebuie să fie un răspuns afirmativ la această chestiune. Armata 
română nouă, încadrată pe drumul democraţiei, trebuie la 
bătălia alegerilor să se arate, ca şi în bătăliile susținute în 
Ardeal, câmpiile Ungariei și munții Cehoslovaciei, un apărător 
viguros al democraţiei, un dușman neînduplecat al reacțiunei. 
Votul armatei trebuie să demonstreze tuturor noua €i 
orientare." ” 
Analiştii 

totalitar nu urmărește să 
asigure fericirea oamenilor, „ci fabricarea genului uman (...), 
făcând din toţi oamenii un om'*. Armata beneficia de o grijă 
deosebită din partea Guvernului Groza. şeful Secției 
Propagandă scrisă și verbală, locotenent-colonelui Valter 
Roman, emitea ordinul circular nr. 168 din 9 ma: 1946 prin care 
se epurau şi cărţile aflate în bibliotecile unităților militare. 
Beneficiau de această atenţie cunoscuta lucrare „Trecute vieţi 
de doamne și domniţe” a lui C. Gane (toate ediţiile) și 
„Bucovina” de 1. Simionescu. Intrau în această categorie și 
„Soiuri de viţe cultivate în România” și „Ce este vița-de-vie?” 
de I.C. Teodorescu. „Ultimele două cărți trebuie revizuite de 
autor în legătură cu schimbările teritoriale survenite.” Se 
interziceau 21 de cărţi, iar textele incriminate ideologic erau 
acoperite cu tus negru. Ordinul era fulger și trebuia să se 
raporteze până la 10 mai 1946. 

După preluarea legală” a puțerii în urma alegerilor „libere” 
din 19 noiembrie 1946, regimul își prezenta altfel pohtica. Totul 
depindea de Guvernul comunist. Toate soluțiile au fost 
rezolvate „prin grija Guvernului ales de popor”. Lupta hotărâtă 
trebuia să aibă drept scop „înlăturarea completă a tuturor 
piedicilor care ni se pun în cale (sabotaj, svonuri, indolență, 








necinste etc.) de către cercurile reacționare. Așa vom fi pe linia 
înaintaşilor noştri care și-au jertfit viața pentru a croi drum de 
liberă dezvoltare poporului nostru. În situația actuală o serie de 
centre aplică cu neregularitate această prescripțiune, /ăsând 
numeroase unități fără materialul necesar muncii de 
educație'”. , 

Săptămâna mondială a tineretului (21 — 28 martie 1947) a 
fost un nou prilej de propagandă politică și de rezolvare a 
problemelor economice prin exploatarea militarilor. Se efectuau 
colecte în unități și în familiile subofițerilor și ofițerilor. Se 
subînțelege că nu se renunța cu plăcere la puţinele bunuri 
alimentare, chiar dacă teoretic serveau pentru salvarea 
înfometaţilor moldoveni. 

Soldaţi urmau să sape terenurile din unități și din apropiere, 
iar echipe urmau să ajute la munca câmpului şi la repararea 
uneltelor din satele învecinate.“ 

Situația alimentară în unitățile militare era dezastruoasă. 
Printr-un ordin al generalului Dămăceanu se cerea asigurarea a 
2500 de calorii indiferent de costuri”. Generalul Mircea Haupt, 
șeful Statului Major, cerea intensificarea muncii de propagandă 
pentru a-i face pe soldați să uite de foame și mizerie. „La ora 
ostașului se va combate tendinţa ostașilor de a alarma părinții 
prin scrisori în care să se arate că nu au hrană suficientă și cer 
mâncare de acasă. Li se va explica necesitatea de a se încadra 
cu toții într-un regim de strictă economie față de situația grea 
economică prin care trece ţara. Guvernul face toate sacrificiile 
pentru asigurarea hranei ostașilor, această hrană (2500 calorii) 
trebuie asigurată de unități cu orice preţ. Li se va arăta că azi, 
când întreg poporul muncește din greu și face mari sacrificii 
economice, este inadmisibil pentru un ostaș conștient să-și 
alarmeze părinţii, devenind astfel o unealtă în mâna reacțiunei 
care caută să împiedice refacerea economică a țării sabotând 
toate măsurile Guvernului și producţia. Această acțiune de 
lămurire se va duce până la dispariția completă a stării de spirit 
nesănătoasă în are ostașii cer alimente de acasă." Se remarcă 
aici o atitudine specifică regimului comunist de a trece vina 
pentru orice nenorocire pe seama dușmanilor reali sau 
imaginari. Se observă și tendința de a trece sub tăcere 
evenimente grave. Mai bine să se piară de foame decât să se 
strice faţada strălucitoare a regimului”. 


1. A.N.D.J.Ag, fond. Legiunea de Jandarmi Muscel, dos. 
50/1945 — 1948, f. 608 

2. Ibidem, f. 606 

3. Francois Châtelet, Evelyne Pisier, Concepțiile politice ale 
secolului XX, Ed. Humanitas, București, 1994, pag. 574 

4. A.N.D.J.Ag, fond. L.J].M., dos. 50/1945 — 1948, f. 570 și 
verso. Se eliminau și cărțile publicate în indexul 
Monitorului Oficial din 21 martie 1946 


. Ibidem, f. 261 

. Ibidem, f. 314 

. Ibidem, f. 376 

„ Ibidem, f. 376 

. La fel s-a procedat în 1986, când nu s-a spus nimic despre 
dezastrul de la Cernobil și, mai grav, nu s-au luat măsuri 
de protecţie. Conta doar victoria socialismului. 

Despre preluarea puterii politice 





“de câtre P.C.R. 





(1945 — 1947) 





În istoriografia românească, problema preluării puterii 
politice de către P.C.R. a fost tratată diferit, în funcție de 
regimul politic respectiv. În perioada comunistă era afirmat 
faptul că P.C.R. a preluat puterea pașnic, că aceasta ar îi 
reprezentat o consecință firească a evoluţiei societății 
românești. După 1989, imixtiunea politicului în scrierea 
istoriei a fost înlăturată, astfel că s-a spus lucrurilor pe nume: 
comuniștii români au ajuns să câștige puterea pe baza forței 
şi cu sprijinul nemijlocit al trupelor sovietice de ocupaţie. 

Ne propunem, în rândurile ce urmează, să vedem cum a 
fost posibil ca, începând cu sfârșitul celui de-al doilea război 
mondial, în România democraţia să fie înlocuită cu dictatura, 
iar românii să devină prizonieri în propriul stat. 

Astăzi este ştiut şi demonstrat faptul că datorită celui 
de-al doilea război mondial comunismul s-a extins mult în 
afara U.R.S.S., care, victorioasă, alături de marile puteri 
capitaliste S.U.A. și Marea Britanie (ce stranie coaliție!), a 
impus comunismul în statele în care intrase cu armata, în 
drumul său spre Berlin. Astfel, a fost posibil ca în ţări 
precum România, Polonia, Cehoslovacia, Ungaria sau 
jumătate din Germania comunismul să fie umpus de trupele 
sovietice, cu concursul nemijlocit al partidului comunist 
respectiv. Să nu uităm: totul s-a întâmplat din cauza 
acordului pe care S.U.A. și Marea Britanie l-au dat în acest 
sens lui Stalin, dictatorul U.R.S.S., acord parafat în discuţii 
trilaterale, când, pur și simplu, a fost acceptată ideea că sud- 
estul și centrul Europei vor rămâne sub ocupaţia sovietică. 

Totuşi, culmea cinismului, S.U.A. și Marea Britanie au 
afirmat, oficial, că și în aceste state, care urmau să devină 
simple colonii ale U.R.S.S., populaţia trebuia să-și decidă 
singură viitorul, în mod democratic! Sovieticii au fost de 
acord, astfel că impunerea comunismului, respectiv 
preluarea puterii politice, a urmat același șablon în toate 
statele ocupate de aceștia. Aparent, totul se întâmpla legal; 
însă, practic, forța, violența și minciuna erau armele folosite 
pentru atingerea scopurilor urmărite, iar teroarea mijlocul 
pentru a înlătura orice urmă de protest. Violenţa, minciuna și 
teroarea: iată procedeele folosite pentru impunerea 
comunismului unei populații paralizate de frică. Violenţa — 
deoarece pe cale pașnică nu era posibilă preluarea puterii, 
comuniștii neavând nicăieri în Europa popularitate. 
Minciuna — după folosirea violenței trebuia prezentată 
realitatea altfel de cum era, afirmându-se, pur și simplu, că 
tot ceea ce se întâmpla era voința majorităţii cetățenilor din 
țara respectivă. Teroarea era neapărat necesară pentru ca 
mintea oamenilor să fie dominată de frică, astfel încât să nu 
aibă curajul de a protesta public împotriva celor care le 
răpeau ţara și libertatea. 

Să ne întoarcem la România anilor 1945 — 1947, anii când 

comuniștii români controlați de Moscova au preluat puterea 
politică, adică au pus mâna pe puterea executivă, pe cea 
legislativă, obligându-l apoi pe rege să abdice, fapt urmat de 
înlocuirea Monarhiei cu Republica. 

Actul de la 23 august 1944 a deschis larg calea ocupării 
României de trupele sovietice. Să nu uităm: în pregătirea 
loviturii de palat de la 23 august, monarhul român a 
colaborat și cu membri ai P.C.R. Ce „monstruoasă coaliție”! 
Regele aliat cu comuniștii, pentru a-l înlătura pe șeful 
statului, care se opunea cu toate forțele pericolului 
sovietizării țării. 

După 23 august 1944 vedem cum România a fost ocupată 
de trupele sovietice, cum regele și poporul său devin 
prizonieri în propria ţară, cum neînsemnatul P.C.R. devine 
forța politică cea mai puternică în statul român. Asistăm, 
totodată, la punerea în scenă a unei piese de teatru, reală, 
jucată de aceiași comuniști în anii 1945 — 1947. Titlul piesei: 
„Cum se preia puterea cu forța, pe cale democratică”! 
Paradoxal? Nicidecum! Oficial, aparent, tot ce se întâmpla 
era legal; practic, forța devenea literă de lege, cu ajutorul 
minciunii, transformată în adevăr. 

Concret, să vedem ce s-a întâmplat în acești triști ani. În 
1945 a apărut primul guvern comunist, condus de Petru 
Groza, desemnat de regele Mihai, potrivit Constituţiei, prim- 
ministru. Nimic ilegal, monarhul exercitându-și dreptul 
constituţional de a numi un nou șef de guvern. Însă 
adevărata situaţie a fost exact invers. Petru Groza a fost 
impus regelui de Andrei Vîşinski, adjunctul ministrului de 
Externe sovietic; impus prin amenințări, demonstrații de 
forță ale trupelor sovietice din București, șantaj (s-a adus în 
discuţie ideea că un prim-ministru comunist ar obține mult 
mai uşor de la U.R.S.S. nord-vestul Transilvaniei, cedat în 
1940 Ungariei). Pe lângă toate acestea, încălcarea uzanțelor, 
respectiv ton ridicat și ultimativ, completat cu un pumn în 
masă și cu trântirea ușii de către Vîșinski, pare doar o 
manifestare de „bună dispoziţie” a acestuia, evident o „bună 
dispoziţie politică”, bazată pe forța covârșitoare și de 
necombătut a trupelor Armatei Roșii din România. 

Din 6 martie 1945 comuniștii controlau puterea 
executivă. Armata, Internele, transporturile sau 
propaganda erau în mâinile lor,! următorul scop fiind acum 
preluarea puterii legislative, evident tot în mod 
„democratic”. 

19 noiembrie 1946. Alegeri parlamentare organizate de 
Guvernul Groza, care dă publicităţii faptul că românii şi-au 
exprimat opțiunile electorale: P.C.R. a câștigat alegerile, cu 

69% din voturi, pe locurile următoare situându-se P.N.Ţ., cu 
doar 12%, şi P.N.L., cu 3%2. Succes repurtat de comuniști, 
care, graţie votului românilor (cât cinism!), ajung să fie 
majoritari și în Parlament. Totul realizat democratic, prin vot 
universal, egal, secret și liber exprimat! Insă alegerile au fost 
grosolan falsificate. P.C.R. nu a obținut primul loc, al doilea 


sau al treilea, ci nu a fost votat de români, care astfel 


protestau și încercau să înlăture de la putere o forță politică 
pe care nu o doreau și care nu le reprezenta interesele. In 
faţa acestui rezultat, cu extrem de puţine voturi obținute, 
Guvernul Groza a falsificat procesele-verbale rezultate în 
urma alegerilor, astfel că P.N.Ţ., care câștigase alegerile cu 
circa 70% din voturi, a fost trecut pe locul doi, cu 12%, iar 
P.C.R. „promovat” pe primul loc, cu aproape 70%. Că așa au 
stat lucrurile sunt multe dovezi, unele existente și astăzi, 
altele distruse încă din 1946. 

Cele existente și astăzi sunt relatările unor oameni care au 
trăit acele momente, care au fost implicaţi în desfășurarea 
procesului electoral din 1946. În acest sens, concludente 
sunt amintirile a doi membri marcanţi ai P.C.R., Belu Zilber” 
şi Alexandru Bârlădeanu“, care, în memoriile pe care le-au 
scris (date publicităţii după 1989), afirmau că, într-adevăr, 
P.C.R. nu câștigase alegerile, dar că, în cele din urmă, le-a 
„câștigat” prin falsificarea rezultatelor. 

O altă dovadă nu mai există astăzi, dar poate fi dedusă 
uşor, pe baza unei logici elementare. Când cineva fură, 
prima grijă pe care o are este să distrugă dovezile pe baza 
cărora ar putea fi acuzat de furt. Apoi poate să afirme liniștit 
că bunurile respective i-au aparținut dintotdeauna. Așa s-a 
procedat și-n noiembrie 1946: P.C.R., respectiv Guvernul 
Groza, a furat la alegeri, însușindu-și victoria electorală, iar 
apoi a distrus buletinele de vot, singurele dovezi pe baza 
cărora se putea demonstra că alegerile au fost falsificate. 
Logic: dacă P.C.R. ar fi câștigat alegerile ar fi avut interesul 
ca buletinele de vot să fie păstrate, drept dovadă a victoriei 
obținute; însă cum buletinele de vot ar fi arătat cu totul alt 
rezultat, acestea au fost distruse. Să nu uităm că nu se putea 
protesta contra aplicării acestei „metode electorale”, 
deoarece trupele de represiune, armata și propaganda erau 
tot în mâna comuniștilor. I-ai fi reclamat pe hoţi, tot hoților! 

Suntem în 1947. P.C.R. controla acum întreaga ţară, atât 
Guvernul, cât şi Parlamentul, un ultim obstacol 
reprezentându-l instituția monarhică, reprezentată de regele 
Mihai. 

30 decembrie 1947. Regele Mihai semnează, cu prilejul 
unei audiențe acordate liderilor comuniști Petru Groza și 
Gheorghe Gheorghiu-Dej, actul de abdicare, prin care 
renunţa, pentru el și pentru urmașii săi; la tronul României. 
Iarăşi, totul s-a petrecut „legal”. Regele a înțeles, potrivit 
actului abdicării,* că Monarhia reprezenta o piedică în calea 
dezvoltării României și a semnat (de „bunăvoie”, evident) 
actul de abdicare. 

Însă forţa și șantajul au jucat din: nou rolul principal în 
această tragedie politică. Petru Groza și Gheorghiu-Dej i-au 





comunicat regelui, ultimativ, că trebuie să abdice și să plece 
din ţară; în caz contrar, ei n-ar răspunde de ce s-ar putea 
întâmpla, orice fiind posibil. Că orice era posibil a observat 
şi monarhul român, constatând că este izolat în palatul regal 
din București, că nu mai poate comunica în nici un mod cu 
exteriorul, cât și faptul că Dej avea la el un pistol, așa, pentru 
orice eventualitate! 

Abdicarea regelui a fost urmată în aceeași zi, 30 
decembrie 1947, de schimbarea formei de guvernământ, 
Monarhia fiind înlocuită cu Republica, fapt decis de 
„reprezentanţii poporului român” din Adunarea Deputaţilor, 
cu unanimitate de voturi.” 

Astfel lua sfârșit democraţia în România, care intra acum 
într-o nouă epocă, a „democraţiei populare”, caracterizată 
printr-un eșec economic, social și politic total, eșec care doar 
prin violență, minciună și teroare a putut fi menținut până în 
1989. 





1 Pentru componența Guvernului Petru Groza vezi |. 

„VENIREA LĂACUSTELOR” 
în Argeșul anului 1840 


î Prof. ELENA ROTARU, prof. VASILE NOVAC 


Anul 1848 a intrat în istorie prin 
revoluțiile burghezo-democratice care 
au zguduit Europa. Nici Ţările Române 
n-au rămas în afara fenomenului. 
Desigur, despre impactul revoluției 
pașoptiste în Argeş s-a scris. ȘI despre 
revoluția de la 1848 s-a publicat 
suficient de mult încât în conștiința 
noastră, a tuturor, să se facă automat 
conexiuni între simpla pronunțare a 
anului 1848 și revoluție. 

Dar anul 1848 a avut și alte 
conotaţii, care, cu toată gravitatea și 
implicarea lor în plan economico- 
social, au fost într-un fel umbrite de 
rezonanţa revoluţiei. Și istoricii, 
ulterior, au scris mai mult despre 
revoluția pașoptistă, considerând 
subiectul serios și generos. În realitate, 
anul 1848 a fost martorul unor 
numeroase evenimente nefericite în 
viața locuitorilor argeșeni, pe care 
locotenentul de episcop al Argeşului, 
Samuil Sinadon, îl descria astfel: 
„După potoapele cele primăvăratece, 
după mortalitatea vitelor, după ivirea 
stricătoarelor lăcuste, după biciul 
holerei, care încă bate pe aici, și după o 
secetă de trei luni, care au uscat 
pământul,  alăltăieri noapte la 
optsprezece ale aceșteia [august] spre 
noasprezece, au izbucnit şi un foc 
prăpăditor în mijlocul orașului 
Piteştilor care, în trei ceasuri, au 
mistuit tot târgul, trei biserici, câteva 
mahalale și mulţime de case între care 
s-au ars și “Metohul Episcopiei, 
Consistoria cu Canţelaria și cu tot ce s- 
au aflat întrânsul”.! 

Dintre toate nenorocirile 
enumerate, despre o invazie a 
lăcustelor, ca cea amintită în textul de 
mai sus, al lui Samuil Sinadon, vrem să 
vorbim în rândurile următoare, acest 
fenomen  petrecându-se destul de 
frecvent în Ţările Române cu implicaţii 
nefaste în ceea ce privește agricultura, 
încât populaţia să-l asocieze adesea cu 
o altă primejdie de veacuri, 
incursiunile turcești. Sintagma „vin 
lăcustele” devenise la fel de 
înspăimântătoare ca și cealaltă, veche 
de câteva secole, „vin turcii”. 


Impactul acestor calamităţi asupra 
localnicilor a fost în mod sigur. mai 
puternic decât revoluția, omul simplu 
reacționând rapid la tot ce-i atingea 
casa, familia și recolta de peste an. 
Zona Argeșului mai fusese și în alte 
rânduri atinsă de invazia lăcustelor, 
încât localnicii să știe exact despre ce 
pericol real este vorba. 

Astfel, în documentele din Fondul 
Prefecturii Argeș sunt referiri și la 
invazia din 1840. Asupra acestui 
eveniment vrem să ne oprim puțin. 

Așa aflăm că aleşii satului Uda de 
Jos, prin raport, fac cunoscut 
Ocârmuirii de Argeş că „de vreo câteva 
zile s-au ivit în coprinsul lor lăcuste 
MICI, pricinuind prea mare stricăciune 
fânului şi care au început acum și la 
sămănături”.? Adresa este semnată, la 
30 iunie 1840, de suptocârmuitorul 
loan Bălcescu, unchiul după mamă al 
fraților Constantin, Nicolae și Barbu 
Bălcescu. Aleșii satului Uda de Sus 
trimit și ei Ocârmuirii o adresă 
similară. Ocârmuirea se implică rapid 
pentru acele vremuri, informând Marea 
Vornicie ȘI poruncind 
suptocârmuitorului de Olt, la 4 iulie, 
„ca să întrebuințeze toate puterile sale, 
mijloace întru stârpirea acestor insecte 
vătămătoare rodului”. 

Departamentul  Treburilor din 
Lăuntru (Marea Vornicie) se implică și 
e], cerând, în 12 iulie 1840, „să scrie 
Ocârmuirea ca pă de o parte să 
cerceteze și să raportuiască 
Departamentului cât mai în grab, iar pă 
de alta să stăruiască pre cât a sta în 
putință, pentru a lor zdrobire sau 
izgonire”.? | 

Zonele învecinate sunt și ele 
anunțate de primejdia ce le poate pândi 
Și atenționate să-și ia măsuri de 
precauţie. Astfel, Ocârmuirea de Argeş 
anunță Suptocârmuirea de Olt, încă din 
4 iulie 1840, „ca pă de o parte să ridice 
satele a omort acele lăcuste, iar pă de 
alta, cu întradins dorobanţi să trimiță la 
Cârmuire vreo câteva din acele lăcuste, 
spre a să trimite  Cinstitului 
Departament, după poruncă”. 

Tot Cinstitei Ocârmuin de Argeș i 


se adresează, la 18 iulie 1840, 
suptocârmuitorul de Topolog, Ioan 
Tigveanu, cu următorul raport: 

„La 15 ale următoarei, totdeodată, 
despre răsărit s-au ivit un fel de ceaţă 
care, cu cât să apropia, cu atât să 
mărea. Apoi, s-au văzut o mare negură 
de fluturi roșii, a căruia lăţime 
coprindea peste trei sate anume: 
Alimăneștii de Jos, Ciumeștii și 
Ioniceștii, fiind a lor trecere de la prânz 
până sara şi îndreptându-se peste 
păduri spre apus.'” 

Și ei primesc prompt răspuns: „Pă 
dă o parte, să să scrie la cunoștință 
Cinstitei Vornicii, iar pă dă alta, să 
scrie Suptocârmuirii ca prinzând vreo 
5-6 din acei fluturi și omorându-i, în 
saramură, să-i trimiţă la Ocârmuire”.€ 

“Corespondenţa existentă între 
instituțiile competente să intervină se 
încheie, în 26 iulie 1840, printr-un 
raport al Ocârmuirii de Argeş către 
Departamentul 'Treburilor din Lăuntru: 
„S-au văzut coprinderea raportului acei 
Ocârmuiri pentru insectele ce s-au ivit 
la însemnatele trei sate dintr-acel judeţ, 
carele insecte, după descrierea ce face 
Ocârmuirea, nu pot fi alt decât 
mulțimea omizilor ce s-au aflat estimp 
pă la feluri de iocuri. Cu toate acestea, 
Ocârmuirea să va afla cu tot felul de 
priveghere și dacă vor fi căzut pă 
niscaivași păduri sau alte locuri din 
coprinsul du prin satele din partea 
locului, ca să le sfarme și să le 
nimicească, pă de altă parte, va intra în 
corespondenţă și cu  ocârmuirile 
judeţelor învecinate, dându-le 
cunoștință ivirea acestor insecte”. 

Din cele câteva adrese și rapoarte 
aflate în fondul studiat, se poate vedea 
clar că agricultura n-a fost niciodată o 
investiție certă, muncile agricole făcute 
cu pricepere şi la timp nefiind 
suficiente pentru a obține o recoltă 
bogată. Agricultura depinde, din 
păcate, de foarte mulţi alţi factori. În 
cazul de față, o invazie de lăcuste putea 

fi catastrofală pentru recolta unei 
întregi zone geografice. 


Autorităţile erau și eie conștiente de 


pericolul pe care-l reprezenta 
extinderea unei asemenea invazii, 


cunoscute diverse metode din alte 
surse, cum ar fi afumatul livezilor și al 
semănăturilor, metode care nu puteau 
elimina, de cele mai multe ori, riscul de 


incendiu. O 
Dar, așa cum se știe, nici metodele 


moderne folosite astăzi nu sunt lipsite 


rămână plină de înțelepciune şi să 

găsească și să aplice măsurile concrete 

cele mai potrivite pentru păstrarea 
calității vieţii, întotdeauna. 

1 Muzeul Pitești, Studii şi comunicări, 

nr. 5/1980, Vasile Novac, Incendiul de 

la Piteşti din august 1848, pag. 


implicându-se în a găsi soluții cât mai 
eficiente şi mai urgente pentru 
„protecţia mediului”, sintagmă 
modernă, nefolosită atunci, doar ideea 
de conservare și purificare a naturii 
fiind veche. 

Din păcate, în documentele găsite și 
cercetate nu s-au găsit și măsuri mai  lămurite. 
concrete aplicate în cazul de faţă. Sunt 


dezastruoase, 


de riscuri, toate soluţiile chimice 
folosite în agricultură, la care se adaugă 
reziduurile și noxele erei industriilor 
poluante, având consecinţe 
unele cunoscute, 4 Ibidem. 
multe dintre ele. încă insuficient 5 Ibidem. 


314 şi 315. 

2 Arhivele Statului, Filiala Pitești, Fond 
Prefectura de Argeș, Dosar 
nr. 36/1840, f. 4. 

3 Ibidem, f. 5. 


6 Ibidem, f. 8. 


Important este ca omenirea să 7 Ibidem. 


Marea Schismă din 1054 





Cauzele schismei: începând din a doua jumătate a secolului al IĂ- 
lea, au apărut o serie de neînţelegeri dogmatice, cultice și canonice 
între Biserica Răsăritului și Biserica Apusului, ele ducând la regretabila 
ruptură dintre cele două Biserici, numită „schismă”. Prima fază a 
schismei a început, așadar, în secolul al IX-lea, iar a doua fază s-a 
consumat la 16 iulie 1054, când cardinalul Humbert a aruncat pe altarul 
Catedralei Sfânta Sofia din Constantinopol actul de anatemizare asupra 
patriarhului Mihail Cerularie și a Bisericii Ortodoxe a Răsăritului. 

Cauzele dezbinării Bisericilor din secolul al IX-lea sunt profunde 
și multiple. Ele sunt de ordin politico-religios și trebuie căutate încă din 
secolul al III-lea. Astfel, cauzele politice pot fi urmărite din momentul 
în care împăratul Diocieţian a împărțit Imperiul în două, în anul 286: 
cel de Răsărit și cel de Apus. Prin acest act se atrăgea atenția asupra 
faptului că există o lume orientală cu concepțiile și mentalitatea ei, 
deosebită de cea occidentală. Acelaşi lucru l-a determinat pe 
Constantin cel Mare să mute capitala, la 11 mai 330, de la Roma la 
Bizanţ. Încă una dintre cauzele politice ale schismei poate fi socotită 
împărțirea Imperiului de către Teodosie cel Mare în 395 între fiii săi 
Arcadiu și Honoriu. 

Cauzele religioase: întotdeauna a existat o mare deosebire de 
concepţie și mentalitate privind înțelegerea și trăirea practică a 
învățăturii creștine între greci și latini; grecii erau înclinați spre 
filosofie și metafizică, discutau dogma creștină analizând-o sub toate 
aspectele, dar, prin aceasta, au căzut în erezii, fiind disprețuiți de 
apuseni. Dimpotrivă, latinii, mai practici, se ocupau de probleme de 
cult și de morală. Astfel, au apărut deosebiri ale Apusului față de 
Răsărit Și, în ceea ce priveşte unitatea creștină. 

Dezbaterea tuturor problemelor pe această temă se va face în cadrul 
mesei rotunde organizate de Centrul de Cultură „Brătianu” în ziua de 21 
iulie. Partenerii noștri vor fi Facultatea de Istorie și Facultatea de 
Teologie din cadrul Universităţii Pitești. 

Considerăm că tema este interesantă în plan actual și de perspectivă, 
și anume problema religioasă în viziunea noii Constituţii a Comunităţii 
Europene, pe care ne propunem să o analizăm împreună cu invitaţii 
noștri la această acţiune culturală. 





BM LENUȚA STANCIU 
BRITANNICA - MACROPAEDIA 


Patriarhul  Constantinopolului, Michael Cerularius, a închis 
Biserica latină din Constantinopol ca măsură represivă. Cardinalul 
Humbert, venit din Italia să protesteze, a lansat la 16 iulie 1054 
anateme pe altarul Catedralei Sfânta Sofia, condamnându-l pe 
Cerularius, doctrina grecească a Sfântului Duh și căsătoriile preoților 
greci. La acel moment, scandalul a fost tratat ca un lucru minor, în care 
ambele părți s-au purtat arogant. În ceea ce privește diferenţele între 
Biserica Răsăriteană și cea de Apus, trebuie precizat că cele două 
Biserici se diferențiau prin limbă, cultură, politică, religie; Biserica 
Răsăriteană a dezvoltat principiul independenței administrative sau 
„autocefalia” fiecărei biserici naţionale. 

De-a lungul secolelor, cultura vestică se străduia să 
domesticească (să civilizeze) triburile germanice, iar 
Constantinopolul — probabil cel mai civilizat oraș de atunci — amesteca 
elementele clasice și creștine cu un rafinament ce se exprima în 
filosofie, arte, jurisprudență, școală. 

În concluzie, diferenţele culturale, religioase și politice dintre 
Bisericile Răsăriteană și cea de Apus au dus la marea schismă din 
1054. 


VIZIUNEA UNOR PROFESORI FRANCEZI 
COORDONAȚI DE PHILIPPE GAUDIN 


Deosebiri între Răsărit și Apus: în Apus, Papa ajunge să aibă un rol 
civil și chiar politic în prăbușirea generală a structurilor imperiului, în 
timp ce aceste structuri sunt mai sinodale în Răsărit, unde patriarhii 
prezidează consiliile de episcopi care deliberează împreună cu ei. 
Deosebirile țin de tradițiile liturgice, spirituale, teologice, proprii unele 
Răsăritului, altele Apusului. 

De exemplu, Răsăritul era prea puţin sensibil la criza iscată în Apus, 
Ja începutul secolului al V-lea, de ideile călugărului irlandez Pelagius: 
el apăra libertatea și efortul moral al omului în faţa harului lui 
Dumnezeu. Teologia Apuseană va fi marcată mult timp de aceste 
dezbateri asupra harului divin și libertăţii. Fără îndoială că separarea 
dintre Biserica Răsăriteană și cea Apuseană își are rădăcinile în 
dezbaterile teologice și în concepțiile despre structura Bisericir. Dar 
patimile : omenești au ascuţit conflictele care adânceau mai mult 
deosebirile culturale și divergențele destinelor politice. Unitatea se 
menţine cu greu atunci când tronează neînțelegerea și când fiecare, în 


- continuare în pagina 23 - 

felul lui, trebuie să facă față împrejurărilor impuse de istorie. 

Biserica este catolică în sens dublu: ea ocrotește adevărul total pe 
care l-a primit de la Christos și este trimisă în lumea întreagă ca să-l 
ofere tuturor oamenilor; ea este ortodoxă tot în sens dublu; îi redă 
Domnului său slava ce i se cuvine și este devotată spiritului de dreptate 
al credinţei pe câre o mărturiseşte. 

Consecința neplăcută a schismei din 1054 este faptul că fiecare 
dintre aceste două calificative, totuși nedisociabile, este însușit printr- 
o împlinire istorică a creştinismului: în Apusul latin, Biserica se va 
numi catolică, iar în Răsăritul grec, ortodoxă. 

De atunci, de-a lungul secolelor, se vor accentua trăsăturile 
distinctive atât ale Bisericii catolice, cât și ale Bisericii ortodoxe. 

În final, reamintim pe scurt numeroasele caracteristici comune: * 
Scriptura, tradiția apostolică, doctrina Părinților; * Cele șapte 
concilii ecumenice din primul mileniu; * Succesiunea apostolică a 
episcopilor și cele șapte sacramente; * Cultul Fecioarei Maria, Maica 
Domnului, Și al sfinților; * Anunţarea Evangheliei și elanul misionar; * 
Avântul vieții monastice sub multiple forme, ca semn al chemării 
radicale a Evangheliei. 

Acestea constituie temelia unui dialog ecumenic. 

Prin includerea unei mese rotunde cu această temă relativ atipică în 
propriul program cultural, Centrul de Cultură „Brătianu” are ambiția 
de a se discuta, dezbate și stabili de către specialiști modul cum se 
împletește problema religiei cu preocupările vremurilor noastre, în 
principal pe plan moral, într-o societate ca a noastră. Să încercăm să 
înțelegem ce a putut determina apariția sentimentului religios în inima 
omului, pluralitatea de obiceiuri, respectul universal al drepturilor 
fiecăruia, căutarea spirituală a tuturor acestora. 

Să pornim la drum! 

După ce a devenit religie de stat în Imperiul Roman, creștinismul a 
pătruns, o dată cu cultura greco-romană, la germani și slavi. În secolul 
al IV-lea au trecut la creștinism goții și vandalii, la sfârşitul secolului 
al V-lea, francii. În secolul al X-lea, aproape întreaga Europă era 
creștină. Scindarea politică și culturală a Imperiului Roman în două 
imperii, de Apus și de Răsărit, a dus și la separarea treptată a Bisericii 
în una de Apus și alta de Răsărit. În Apus, din cauza descompunerii 
Imperiului, a crescut foarte mult autoritatea capului Bisericii — 
episcopul de Roma — care a căpătat denumirea de papă. În Răsărit, 
unde imperiul s-a menținut, patriarhii Bisericii din Constantinopol, 
Antiohia, Alexandria și Ierusalim nu au putut dobândi o astfel de 
putere; aproape nici nu încercau să iasă de sub tutela împăraţilor. 

În secolele VIII — IX, pentru a răpi autonomia Bisericii, împărații 
au interzis închinarea la icoane, slăbind astfel puterea de atracţie a 
ritualurilor bisericești asupra credincioșilor și au confiscat pământurile 
mănăstirilor. Tocmai de aceea patriarhii răsăriteni nu se puteau supune 
puterii Papei: de la Roma. 

Reflectând lupta politică, divergențele s-au acumulat treptat și au 

dus în cele din urmă la o ruptură formală între cele două Biserici, în 
anul 1054. Principalele divergențe dogmatice care despart și în 
prezent Biserica de Apus de cea de Răsărit sunt următoarele:* dogma 
Bisericii de Răsărit admite proveniența Sfântului Duh și de la 
Dumnezeu-Fiul; dogma Bisericii de Apus admite provenienta 
Sfântului Duh numai de la Dumnezeu-Tatăl. Această divergență a fost 
considerată întotdeauna cea mai importantă și chiar unica 
ireconciliabilă. « doctrina Bisericii catolice cu privire la „meritele 
extrem de mari” ale Sfinţilor în fața lui Dumnezeu; aceste merite 
constituie un fel de tezaur de care Biserica poate dispune după 
aprecierea sa; * practica indulgențelor — iertarea păcatelor pe socoteala 
tocmai a acestui fond; * dogma despre infailibilitatea Papei în 
problemele credinței, statornicită în anul 1870. 

Particularităţi rituale ale Bisericii catolice în comparaţie cu cele 
ale Bisericii ortodoxe: * botezul prin stropirea cu apă (în loc de 
scufundarea în apă, ca la ortodocși); * ungerea cu Sfântul Mir numai a 
celor majori, nu și a copiilor; * împărtășania laicilor numai cu pâine (cu 
pâine și vin se împărtășesc numai membrii clerului); * folosirea limbii 
latine în slujba religioasă; * semnul crucii făcut cu cinci degete. 

Particularităţi canonice ale catolicismului: * celibatul întregului 
cler (în ortodoxism este obligatoriu numai pentru călugări); « 
interdicția de a ieși din tagma preoțească; * instituţia cardinalilor;, * 
primatul papilor; * recunoașterea a 21 de Concilii Ecumenice (în loc de 
7 recunoscute de ortodocși). 

Schisma Bisericilor romano-catolică și ortodoxă s-a menţinut până 
în prezent, dar s-a pus capăt ciocnirilor sângeroase ce au avut loc în 
trecut între adepții lor. 

Centrul de Cultură „Brătianu” consideră că se impune analizarea 
problemei religioase în contextul actual, deoarece, deși omul a 
progresat necontenit în confruntarea lui cu forța naturii, perfecționând 
uneltele, modul de organizare a muncii, religia n-a încetat să 
funcționeze în tot timpul dezvoltării ulterioare a societăţii. 
spiritul religios „vorbește” într-un fel anume despre istoria vieţii 
sociale. Prezența religiei în societate e o dovadă că sistemul social a 
manifestat anumite cerințe care nu puteau fi satisfăcute decât de un 
asemenea fenomen cum este cel religios. Așadar, religia este o 
condiţie a funcționării acestui sistem într-o etapă dată a devenirii sale, 
o condiţie care nu a apărut întâmplător. 

Religie-morală: morala a preexistat religiei și ca atare va constitui 
domeniu de referință pentru religie în perioada formării sale și mai 
târziu. O dată născute și prezente necontenit în conștiința oamenilor, 
ideile religioase vor fi implicate direct sau indirect în manifestarea 
fenomenului moral. 

Conștiința morală, născută pentru a satisface exigenţele sociale 
specifice, deci altele decât acelea care au determinat apariţia sistemului 
Vieţii religioase, va continua să producă valori și va funcţiona în 
conformitate cu natura lor. Numai că în procesul producerii valorilor 


morale va fi implicat și discursul religios. 

